(H)ilbeltza, huts egitea krimena denean | Kultura | GARA\n(H)ilbeltza, huts egitea krimena denean\nDatorren astean Baztanera hurbiltzeko deia egiten duen spot bat hedatu da sare sozialetan. Arrakastatsua da zuri-beltzezko film laburra. Eta aurten ere egitarau oparoa prestatu dute nobela beltzaren inguruan. Ilbeltzaren 15etik 21era liburu aurkezpenak, zinema, solasaldia, susmagarrien gaua eta antzerkia nagusi Nafarroako Baztan eskualdean.\nPatxi GAZTELUMENDI|ARIZKUN Mis à jour à:\nItxaro Bordaren pistolak ez du hutsik egin. “Krimena huts egitea da” adierazten du idazleak zuri-beltzezko film laburrean, eta guztiok jakinaren gainean gaude jadanik. Ilbeltza, Baztan eta nobela beltza euskaraz sustatzeko ahaleginean hasieratik lanean ari den Elurre Iriarte literaturazaleak aurtengo emaitzaren berri eman digu: «Lehendabiziko urtetik izan dugu spota egiteko nahia eta zenbait saiakera egin ditugu. Ongi ziren ere, doike, baina aurtengoa izan da bilatzen genuen hori. Badu beltzetik, badu Baztandik eta badu umoretik. Arrakasta izan du gure artean ere eta Itxaro Borda agertzeak pisua ematen dio arrakasta horri».\nEta jarraian aurtengo programazioaz xehetasun batzuk eskaini ditu baztandarrak, astebeteko egitarauan zeri erreparatu nahi izan dioten adieraziz: «Egia erran, ez dugu izaten gauza zehatz bat begi bistan, baina egia da larunbat goizeko mahai-ingurua izaten dela gure erdigunea. Literaturan eta ikus-entzunezkoetan estereotipoak nola garatzen diren da gure kezka eta parte hartuko dutenek horixe aztertuko dute, trama beltza genero ikuspuntutik».\nUrtarrilaren 15ean, astelehenarekin, “Telleria eta gero, zer?” Ernesto Prat Urzainkiren nobelaren aurkezpenarekin abiatuko da egitaraua Arizkungo liburutegi beltzean. «Egitarauan zerbait azpimarratzea zaila da. Urtero errepikatzen ditugunak daude: ipuin-ibilaldia, susmagarrien gaua eta liburu aurkezpenak», baina urtetik urtera aldaketak ere gehitu dizkiete ohiko hitzaldi eta solasaldiei. Elurre Iriarteren aburuz, «errepikatzen ditugun horiek funtzionatzen badute, gertutasuna ziurtatzen dutelako da, eta horrek ematen dio (H)ilbeltzari izaera berezia».\nHala ere, eta aurten zerbait azpimarratzekotan, «Txomin Peillenekin izan dugun harremanetik aterako diren solasaldia eta liburua izaten ahal dira», adierazi du zuhurtzia handiz Iriartek. «Bere ipuin batzuk biltzen dituen liburua argitaratu dugu Maiatz eta Pamielarekin batean eta hori berrikuntza da aurten».\nSolasaldia ere interesgarria izanen dela aurreratzen dute antolatzaileek, eta horretarako Peillen bera Jose Angel Irigarairekin batean paratuko dute mahai-inguruan.\nUrtero ez, baina noizbait egin izan duten bertze ekitaldi bat irakurraldiak dira. «Aurten ‘Hamairu ate’ liburuan oinarrituta ikuskizun bat eginen dugu, Mitxel Sarasketa itzultzailearekin eta Iñigo Belzunegi musikariarekin». “Hamairu ate” liburua Joseba Sarrionandiak eta Mitxel Sarasketak 80ko hamarkadaren hasieran espetxean itzulitako idazleen ipuin laburrak dira. Joseba Sarrionandiak Ilbeltzarako testu bat igorri du, eta ikuskizun horrekin itxiko dute aurtengo programazioa.\nAzkenaldian, urtaro bakoitzean bada literatur ekimen sendo bana gutxienez Euskal Herrian. Udazkenean Durangoko Azoka arrakastatsu joan da, neguan (H)ilbeltza Baztanen, udaberrian Maiatz-aldia izaten da Baionan eta Literaturia Zarautzen, Poesia Egunak udan Ean. Pozik daude Ilbeltzako antolatzaileak «argazki horren parte izateaz». Elurre Iriartek «kontent eta harrotasunez» bizi dutela aitortzen du. «Batetik ematen du negua pausarako dela eta ezin dela gauza handirik antolatu, baina argi dago urtea gogoz hasteko baliagarria zaigula. Eta bertzetik, horren arrimuan saiatzen gara –baita lortu ere– bertze ekitaldi guzi horietarat hurbiltzen. Harreman bat sortu da eta hori ona da guretako, egonaldi horietatik sortzen diren ezagutzetatik (H)ilbeltzarako ekitaldiak ere sortzen direlakoz».\n«Literaturan eta ikus-entzunezkoetan estereotipoak nola garatzen diren da gure kezka eta parte-hartzaileek horixe aztertuko dute, trama beltza genero ikuspuntutik».


Ikoitzen arkatza - Baloreetan hezteko proiektu musikala martxan\nNetsanet , Kaiet , Luna , Iradi eta Asier dira proiektu honen protagonista. Bilbokoa, Iruñekoa, Baionakoa, Getarikoa eta Berriozarrekoak dira. Musika lagun, giza balioei balore handiz helduko dien proiektu berritzailea sortu dute. Euskal Herriko txoko guztietara musikaren bidez heltzeko asmoa dute gazteek eta euren helburua sortu duten proiektu hau ahal beste hedatzea da. 8-14 urte bitarteko gazteek elkarlanean osaturiko musika taldeak beraien lehenengo bideoklipa kaleratu du, gainera.


Irekia Eusko Jaurlaritza - Gobierno Vasco :: Gaztelagunen lehen bi urteetan 2.100 gazteren alokairua ordaintzen lagundu du Etxebizitza Sailak\nGaztelagunen lehen bi urteetan 2.100 gazteren …\n<img src="https://www.irekia.euskadi.eus/uploads/cover_photos/66918/original/Gaztelagun_eusk.png" style="max-width:100%" alt="Gaztelagun" />\nGaztelagun Iturria: Irekia\nGazteen emantzipaziorako programak 3,96 milioi euro bideratu ditu 2019 eta 2020 artean errentamendurako laguntzetara\nLaguntza jasotzen duten pertsonen % 62 emakumeak dira, eta parte hartzen dutenen batez besteko errenta urteko 10.966 eurokoa da\nGazteen artean etxebizitza librea alokatzeko Lurralde Plangintza, Etxebizitza eta Garraio Sailak sustatzen duen laguntza-programa, Gaztelagun, 18 eta 35 urte bitarteko 2.100 gazteengana iritsi da 2019ko urtarrilean hasi zenetik 2021eko otsailaren erdialdera arte. Gaztelagunek areagotu egin du eskatzaileen eta emandako laguntzen kopurua 2019tik 2020ra, eta % 126,6ko igo da 2020ko abendura arte emandako laguntzen kopurua, aurreko urtearekin alderatuta, Etxebizitzaren Euskal Behatokiak egindako ebaluazioaren arabera. Iñaki Arriola sailburuak gaur plazaratu ditu datuak Legebiltzarreko kontroleko osoko bilkuran.\nEtxebizitza Sailak abian jarritako jardunetako bat da Gaztelagun. Helburu du gazteen emantzipazioa sustatzea, hiru urtez etxebizitza librearen alokairua ordaintzen lagunduta. 2020ko abendura arte 2019ko abenduan zeudenen bikoitza baino gehiago zeuden, laguntza jasotzeko baldintzen aldaketa dela medio. Igoera hiru probintzietan izan da: Araban % 133,8ko igoera, Bizkaian (% 128,1) eta Gipuzkoan % 119,6.\nEtxebizitza Sailak, lehen bi urteetan 3,96 milioi euro bideratu ditu Gaztelagunera, eta 2021aren itxieran 2.500 laguntza ematea du helburu. Laguntza jasotzeko, beste batzuen artean honako baldintza hauek bete behar dituzte gazteek: gutxienez urtebetez jarraian Euskal Autonomia Erkidegoan bizitzea eta 3.000 eta 18.000 euro bitarteko errentak jasotzea, eskatzaile indibidual baten kasuan, 3.000 eta 24.000 euro bitartekoak familia-unitateen kasuan eta 3.000 eta 28.000 euro bitartekoak familia ugarien kasuan.\nIñaki Arriola sailburuak azaldu duenez, 2020a “zgazteen emantzipazio-tasa baxuen jatorria arazo sakon eta konplexuak dira, batez ere lan-merkatuaren ezegonkortasunarekin zerikusia dutenak baina baita alokairuko etxebizitzen garestitasunarekin eta eskasiarekin ere”. Ildo horretan, defendatu du programa honek “gazteen premiekin eta kezkekin bat” datorrela, eta Gobernuak Gaztelaguni emandako babesa berretsi du: “esperientzia pilotu gisa sortu zen, baina bi urte hauetan sendotu egin da eta Sail honen apustua ez ezik, Gobernu osoarena ere bihurtu da eta Gobernu Programaren parte da orain”.\n2020ko abenduan, laguntza aktiboen % 48 etxebizitza partekatzen duten pertsonei zuzenduta zeuden, eta % 52 banakako eskaerei. Gaztelagunek etxebizitza oso baten errentamenduaren % 50eraino edo partekatutako etxebizitzen % 60raino ordaintzen du, betiere hileko 250 euroko mugarekin: Etxebizitzaren Legean jasotako Etxebizitzarako Prestazio Ekonomikoaren (EPE) muga bera. Gehienez ere hiru urteko iraupenarekin, gaur egun abian dauden Gaztelagun laguntzen ia erdiak (% 47) gehieneko zenbatekoari dagozkio. % 20 hilean 201 eta 249 euro artekoak dira, eta % 19 hilean 176 eta 200 euro artekoak.\nOnuradunen profila nagusiki emakumearena da: % 62,5 2020an eta % 65,9 2019an. Gaztelagunen parte hartzen duten pertsonen erdiak 25 eta 29 urte bitartekoak dira (% 46), eta % 45 30 eta 35 urte bitartekoak (batez besteko adina 29 urte da). Kasuen % 81etan, onuradunak bakarrik bizi dira, % 6,6 adingabeak dituzten familiak dira, eta % 5,8 guraso bakarreko familiak.\nDiru-sarreren batez bestekoa urteko 10.900 euro da\nEgungo onuradunen artean, laguntzen erdiak urtean 10.000 eta 15.000 euro arteko errentak dituztenek jasotzen dituzte (% 47), % 38k 10.000 euro baino gutxiago kobratzen dute eta gainerako % 15a 15.000 eurotik gora dago. 2020ko abenduan, Gaztelagun programan sartutako pertsonen diru-sarreren batez bestekoa urtean 10.966 euro zen. 2020an, eskatzaileen diru-sarrerak 2019koak baino handiagoak dira, Etxebizitza Sailak gazte berriak programan sartzen laguntzeko bultzatutako araudia malgutu egin delako.\nGaztelagun irekita dago errentamendu-kontratu baten titulartasuna —banakakoa nahiz partekatua— duten pertsonentzat, kontratuaren gehieneko zenbateko hauen arabera: 750 euro hilean EAEko hiru hiriburuetan, 650 euro Bilboko eta Donostiako eremu metropolitarretan edo 10.000 biztanletik gorako udalerrietan, eta 600 euro gainerakoetan.\nPrograma horretaz gainera, Etxebizitza Sailak gazteen emantzipazioa bultzatzeko berariaz diseinatutako jardunak abiarazi ditu, hala nola kolektibo horri lehentasuna emanez alokatzeko zuzkidura-bizitoki berriak eraikitzea edo Alokabideko alokairuko etxebizitzen parkean % 40ra arte kupoak sortzea, gazteek bat egin dezaketen beste neurri orokor batzuen artean.\nGaztelaguni buruzko informazio gehiago: https://www.alokabide.euskadi.eus/gaztelagun/eu/\nGaztelagun_eusk.png 400 KB (png)


Hainbat ahultasun WIBU-SYSTEMS produktuetan | BCSC - Zibersegurtasun Euskal Zentroa\nHainbat ahultasun WIBU-SYSTEMS produktuetan\nWibuKey.sys, 6.40 bertsioa (Build 2400)\nWibuKey Network zerbitzarien administratzailea, 6.40.2402.500 bertsioa\nCisco Talos-eko Marcin 'Icewall' Noga ikertzaileak bi ahultasun aurkitu ditu WibuKey.sys produktuan, bat kernelaren memoriaren informazioaren zabalkunde erakoa eta bestea poolaren hondatzeagatik pribilegioen eskalatze erakoa. Bestalde, WibuKey Network produktuan beste ahultasun bat aurkitu du kodearen urruneko exekuzioaren erakoa.\nWibuKey for Users-en azken bertsioa jaistea software zentrotik.\nBereziki diseinatutako IRP eskaera batek eragin lezake hasieratu gabeko memoria itzultzea kontrolatzaileak, eta ondorioz kernelaren memoriaren informazioaren zabalkundea gertatuko litzateke. Ahultasun horretarako CVE-2018-3989 identifikatzailea erreserbatu da.\nBereziki diseinatutako IRP eskaera batek bufferraren gainezkatzea eragin lezake eta ondorioz kernelaren memoria hondatzea gertatuko litzateke. Ahultasun horretarako CVE-2018-3990 identifikatzailea erreserbatu da.\nBereziki diseinatutako TCP pakete batek heaparen gainezkatzea eragin lezake eta urruneko kodea exekutatzea ahalbidetu lezake kernel mailan. Ahultasun horretarako CVE-2018-3991 identifikatzailea erreserbatu da.


BERAKO MENDI MARATOI ERDIAK 550 PARTE-HARTZAILE INGURU ELKARTUKO DITU APIRILAREN 10EAN - Lasterketak.eus\nLasterketa Nafarroako Banakako Mendi Lasterketa izango da\nBi urte eta gero, bueltan da Berako Mendi Maratoi Erdia Apirilaren 10ean, 550 parte- hartzaile ingururekin- Lasterketak 21 kilometro eta 2.714 metroko desnibela izango du, eta Larun menditik pasako da.\nAurten, lasterketako kategoria absolutu eta beteranoak (gizonezko zein emakumezkoetan) Nafarroako Mendi Lasterketen Txapelketako tituluak banatzeko erabiliko dira.\nOier Ariznabarreta, azken Sara Korrikaren irabazlea, zazpigarren ondoz ondoko garaipena lortzen saiatuko da. Duela zenbait urtetik erabateko dominatzailea izan da lasterketa honetan, eta errekorra ere berak du (1:37:30, 2014 urtean). Irteera-lerroan Walter Becerra ere egongo da, 2019ko azken edizioan bigarrena izan zena, eta Xabi Zarranz, hirugarrena eta Nafarroako txapelketa irabazteko hautagairik handienetako bat. Joseba Larralde beratarra ere ibiliko da Sara Korrikan hirugarren izandakoa.\nEmakumezkoen kategorian, 40 emakume inguruk hartuko dute parte lasterketan. Oihana Kortazar-ek parte hartuko du, 2019an bigarrena, eta Beran irabazlea 2009an, 2011an eta 2013an. Ainhoa Sanz, berriz, 2019an irabazlea, baja izango da lesio batengatik, eta María Zorrozak, orain dela hiru urte hirugarrena, ezin izango du parte hartu ama izan baita duela gutxi. Honako hauek ere parte hartuko dute: Alizia Olazabal (hiru aldiz lasterketaren irabazlea), Oihana Zubillaga (Arriarango Mendi Lasterketaren irabazlea) eta Lurdes Oiartzabal (lehen beteranoa Donostia-Hondarribia Talaia Bidean).\nIGANDEAN ERE GAZTE TRAILA\nManttalek Gazte Traila berriro antolatuko du, 14 eta 17 urte bitarteko gaztetxoentzako lasterketa. 10 kilometro eta 400 metroko desnibela duen proba, 10:00etan aterako da eta lehenengo bost kilometroak neutralizatu egingo dira, lasterkari guztiak taldean joanda.\nLasterketa kiroldegitik atera eta Postasera igoko da, gero Usatitasera joateko. Hortik Zumalkurantz abiatuko da, eta bertatik Berako Mendi Maratori Erdiaren bide antzekoa egingo da.\nIzen-ematea, bost euroko prezioan, pb-organisation.com web orrian egin daiteke.\nOMENALDIA LASTERKETAN LAGUNTZEN DUTEN ETA PANDEMIAN LAN EGIN DUTEN OSASUN-LANGILEEI\nManttalek Berako Mendi Maratoi Erdia aprobetxatuko du osasun langileek lasterketan lehenengo edizioetatik egin duten lana omentzeko. Gainera, omenaldia baliagarria izango da Bortzirietako osasun-sektore osoak pandemian egindako lana eskertzeko.\nOmenaldia lasterketa bukatutakoan eginen da, sari banaketan.\nLASTERKETA IKUSTEKO TXANGOAK\nLasterketaren egunean bi ibilaldi antolatu dira, lasterkarien ibilbidea ikusteko.\nLehenengo txangoa 8:30etan aterako da irteera gunetik Larunerantz, 14 kilometro inguruko ibilbidearekin.\nOrdu erdi geroago, 9:00etan, beste ibilaldi bat abiatuko da Landagainetara, 10 bat kilometrokoa.\n17.00-19.00 Dortsalen banaketa. Berako polikiroldegian.\n8.30 Bera-Larun-Bera txangoaren irteera, lasterketaren igarotzea ikusteko.\n9.00 Bera-Usatitas-Landagaita-Bera txangoaren irteera, lasterketaren igarotzea ikusteko.\n8.00-9.00 Dortsalen banaketa. Berako polikiroldegian.\n9.30 Berako Mendi Maratoi Erdiaren irteera\n10.00 Gazte Trailaren irteera (14 a 17 urte bitarteko gazteentzako lasterketa)\n11.10 Lehen lasterkariaren gutxi gorabeherako iristea\n13.00 Azken lasterkariaren gutxi gorabeherako iristea\n13.30 Sari banaketa, zozketa eta lunch.


Informazio estrategikoa - Ideko\nEgungo testuinguru konplexuetan eta aldaketa azkarrekoetan lehiakorra izaten jarraitzeko\nEgungo testuinguru konplexuetan eta aldaketa azkarrekoetan lehiakorra izaten jarraitzeko, enpresak gai izan behar du edo jakin behar du ingurunean aldaketa garrantzitsuak adierazten dituzten seinaleak antzematen, bai eta bere sektorearen barruan zein kanpoan garrantzitsuak diren eragileen jarduerak eta portaerak egunero kontrolatzen ere. Horren guztiaren helburua da garaiz erreakzionatu ahal izatea, une egokian erreakzionatzea eta erabaki estrategiko egokiak ahalbidetzea. Proiektu honen funtsezko erronka da informazio estrategikoa bereganatzea eta erabakiak hartu behar duten pertsonei ematea, etengabe eta era antolatuan, honetarako:\n•Negozioen lehiakortasuna areagotzeko\n•Enpresa ehuna eraldatzeko\nAsmoa da alarma sistema goiztiarra edukitzea, radar baten antzera lan egiteko\nAsmoa da alarma sistema goiztiarra edukitzea, radar baten antzera lan egiteko, etengabe eta zabal arakatuta, enpresarako funtsezkoak diren helburuak lortzera bideratutako ahalegin indibidualak aurkitu, antolatu eta bideratzeko.\nInformazio Estrategikorako Zerbitzua (SIE) plataforma korporatibo bat da (Zentro Korporatibotik koordinatua)\nInformazio Estrategikorako Zerbitzua (SIE) plataforma korporatibo bat da (Zentro Korporatibotik koordinatua) eta hauei informazio estrategikoa emateko balio du:\n•Gobernu Organo Korporatiboko kideei (Zentro Korporatiboaren Batzorde Iraunkorra, Industri Batzordea, Kontseilu Orokorra, Zuzendaritza Batzordea).\n•Dibisioen/Kooperatiben Adimen Lehiakorreko Sistemak edo Kooperatibek dituzten antzeko euskarriak, kasuan kasu.\nProiektua honetarako erabili daiteke:\n•Plan estrategikoak/kudeaketa planak zorroztasun handiagoz garatzeko.\n•Negozio aukera berriak antzeman eta garatzeko.\n•Berrikuntza, sustapena eta elkarren arteko lankidetza kudeatzeko.


Gu - Filosofia, historia, esperientzia eta taldea - ADINDU\nHauskortasuna, mendekotasuna eta bakardadea\nLaguntza teknikoa eta aholkularitza profesionala\nEibarko emakume ekintzaileak, 1996an ADINDU enpresa sortu zuten.\nAdindu 1996an sortu zen, Bergarako UNEDen Gerontologia Psikosozialeko Masterra egiten elkar ezagutu genuenean. Gaur egun garenera ekarri gaituen bideari elkarrekin ekitea erabaki genuen: adineko pertsonekin lan egiten dugun enpresa txiki bat, bizitzako etapa hau bete-betean bizitzen laguntzen diena.\nUrte guzti hauetan, 60 urtetik 100 urtera bitarteko pertsonekin lan egin dugu, eta zahartzea zer den eta hori egiteko moduak azaldu dizkigute. Ezagutza horrek, etengabeko prestakuntzarekin batera, gure zerbitzuak esperientziatik diseinatzeko balio digu, zahartzen diren pertsonen beharretara egokitu ahal izateko.\nGure ustez, aktiboki zahartzea pertsona bakoitzak bere bizi-proiektuarekin aurrera jarraitzea eta bere erabakiak une horretako bizi-egoerara egokituz hartzea da. Era berean, zahartze aktiboak alderdi soziala ere baduela uste dugu, edadismoaren aurka borrokatzea eta adinekoei erabaki politiko eta sozialak hartzean dagokien protagonismoa ematea. Gure lana pertsonei prozesu honetan laguntzea da, eta gure zerbitzu bakoitza helburu horretara bideratuta dago.\nPsikologian lizentziaduna eta gerontologia psikosozialeko masterra.\nAdinduren bazkide fundatzailea.\nEntzuteko gaitasuna eta enpatia, konstantziarekin batera, dira nire baliabiderik onenak. Pertsona bakoitzari aukeratutako bidea jarraitzen laguntzen gozatzen dut.\nNire lanetik gehien gustatzen zaidana pertsonengandik ikastea eta beren buruaren bertsiorik onena nola ateratzen duten ikustea da.\neta gerontologian graduondokoa.\nEsku-hartze psikosoziala, prestakuntza, aholkularitza eta banakako arreta psikologikoa.


Datorren ikasturteko ordenagailuak | egunsentiederra\n← Badago bizitza inteligenterik?\nIrratia euskaraz entzuten dugu? →\nDatorren ikasturteko ordenagailuak\nPosted on 2013-05-21\tby gorkaazk\nDatorren ikasturtean ordenagailu berririk erosiko ez balitz, nola konponduko genuke kontua?\nA. Ordenagailu bana DBH1 eta DBH2 ikasleentzat eta DBH3 eta DBH4 ordenagailurik gabe.\nB. Dauden ordenagailuekin “informatika gelak” antolatu. Irakasleek informatika gela horietan “erreserba” egin.\nC. Ordenagailuak gehien erabiltzen dituzten irakasleei “informatika gela” modukoak utzi eta ikasleak irakasle horiekin dauzkaten saioetan haiengana joan (musika, Gorputz Hezk. edo tekno. geletara joaten garen antzera)\nIkasle bakoitzeko ordenagailu bana izateko zegoen asmoa, asmo ona bazen ere, badirudi asmo hutsean geratuko dela. Epe laburrean, datorren ikasturtean, ez da ordenagailu berririk erosiko.\nPost hau didaktika, Elkarrizketa, Euskara ikastetxeetan, Idazlana egiteko gaia, Ikasleek idatzitakoak, Internet, Iritzia, Pedagogia, Soziologia atalean eta eskola 2.0, etorkizuna laburpen hitzekin publikatua izan da. Gogokoetara gehitzeko lotura iraunkorra.\n4 erantzun Datorren ikasturteko ordenagailuak -ri\nsamantha -k dio:\nNire ustez hobe da kurtso guztiak ordenagiluak izatea\nIkasturte guztietan ikasle guztiek ordenagailu bana izatea onena litzateke, bai. Baina ezinezkoa bada eta dauzkagun ordenagailuekin moldatu beharko bagenu… Nola konponduko ginateke? Zein izango litzateke, zure ustez, konponbiderik onena?\nOihane Royo -k dio:\nEzin bada denontzat egotea, nire ustez lehenengo eta bigarren mailetan egon behar ziren, baina hirugarren edo laugarren mailako klaseren bat erabili behar ba dute lehenengo edo bigarren mailako klase batekoak artu beharko zuten. Hau da, ordenagailuak partekatu ahal ditugu.\ngabriela Gonzalez -k dio:\nOihane-rekin guztiz adoz nago. Lehenengo eta bigarren mailakoekin ordenagailuak partekatu egin ahal ditugu. Adibidez, hirugarren mailako edozein klasek ordenagiluak behar izan ezgero lehenengo edo bigarren mailako edozein klasera joateko aukera izan beharko luke, eta bertan dauden ordenagailuak erabiltzeko askatazuna izan. Izan ere, hirugarren mailako klase horrek, ordenagailuak erabili nahi dituen aldi guztietan informatika gelara joan behar ba da, azkenean saioaren erdia eskailerak igotzen eta jeizten emango du.


Espainiako eskuinari oxigenoa ematea beti da akatsa - leihoa.info\n2021 March 8, Monday adminIritzia, Sarrera\nArnaldo Otegi Mondragón I EH Bilduren Koordinatzaile Nagusia\nEH Bilduk behin eta berriz adierazi du 78ko erregimenaren krisiaren sakontasuna. Krisi honen aurrean, Estatuko zenbait boterek egiturazko joera dute Espainiako sistema politikoaren izaera autoritarioa handitzeko. Une honetan, indar erreakzionario hori “trifatxoa” deritzonaren inguruan egituratzen da.\nTestuinguru horretan, EH Bilduk lehentasun bat ezarri zuen: trifatxito hori boterera iristea geldiaraztea. Konpromiso horri eutsi diogu leku guztietan. Euskal Herrian, Nafarroako gobernuaren osaketak erraztu ditugu, beste indar batzuek adimen eta eskuzabaltasun logikorik izan ez eta eskuinak gobernatzea nahiago izan zuten arren. Arabako Errioxako herri batzuetan ere horrela jokatu dugu, EAJren hautagaiei babesa emanez, alkatetza PPren esku gera ez zedin. Agindu antifaxista hori hau-teskundeetara eraman genuen eta hitza bete dugu.\nEH Bildu Rajoyren aurkako zentsura-mozioan egon zen eta Madrilen eta Iruñean gobernu aurrerakoiak martxan jartzea erraztu zuen. Ulertu genuen, Espainiako eskuinaren aliantza geldiarazteaz gain, egoera politiko berriari esker “aukera-leihoak” ireki zitezkeela konponbide partzialak ere proposatzeko, gure herriaren etorkizunerako funtsezkoak diren hiru esparrutan: auzi nazionala, auzi soziala eta bakea eta espetxe-politika. Guretzat, arazoak konpontzeko eta Francok lotuta eta ondo lotuta utzi zuen guztia hausteko beste aukera bat da.\nGuretzat hori ez da aukera bakarra, baina bai, ordea, bere burua ezkertiartzat duen Espainiako Gobernuarentzat. Bere eskuetan dago erakustea gai dela demokrazian trantsiziotik jasotako hipotekak gainditzeko. Frogaren zama haien gainean dago, eta ez euskal, kataluniar edo galiziar independentisten artean. Gobernu honi dagokio erakustea benetan badagoela aukera mendeetan zehar Estatu espainiarraren historia politikoa oztopatzen duten arazo nazional eta sozialak termino demokrati-koetan konpontzeko.\nBitxia da maniobra hauek Jose Maria Aznarren garaipenaren 25. urteurrenarekin bat egitea. Pablo Casadoren aitabitxia EAJn oinarritu zen hurrengo legegintzaldian errepresio eta kontrakotasun ikaragarriari ekiteko. Egun hauetan, etengabe entzuten ditugu EAJko agintariak PSOE eta Podemosen Gobernuari presioa egiten, neurritasuna simulatuz baina Espainiako eskuinari jokoa eginez. Ildo horretan, PPren jarrera goratu dute, Casado eta Barcenasena ez bezalako PP ohoragarri bat balego bezala, “Trifachito”-aren hanka bat ez den bat. Norabide horretan, eta adibide gisa, PPk EAJren esku utzi du Botere Judizialaren Kontseilu Nagusiko kide bat.\nGaur egun, inork ez du PP alternatiba gisa ikusten. Dirudienez, EAJk oxigenoa ematen dio ustelkeria eskandaluek setiatzen dutenean eta Alfonso Alonso erreformista izateagatik hil zuen zuzendaritza batek inhabilitatzen duenean. Zer irabaziko luke Euskal Herriak presio horrek eragina izango balu eta PSOEk aliantzak aldatuko balitu? EAJk ez du gustuko euskal eta kataluniar independentistak ezinbestekoak izatea Diputatuen Kongresuko aritmetikan. Baina, zein da zure aukera? PPk ba-bestutako PSOE? Hauteskundeak?\nEAJ etengabe “ezetz” esaten duen alderdia bihurtzen ari da, baina Espainiako eskuinari “agian” esaten dio. Alderdi gisa, eragin handiagoa izan dezakete alderdi-bitasuna itzultzen bada eta erregimena berreraikitzen bada, bere koroa “errepublikanizatuarekin”, botere judizial erreakzionarioarekin eta egitura ekonomiko ustelarekin. Baina, zertan dira onuragarriak agertoki horiek gure herriarentzat eta gure gizartearentzat? Zer irabaziko genuke abertzaleok Madrilen diputatu gehiago eta solaskide okerragoak bagenitu?\nAldi berean, buruzagi jeltzaleek ez dute EH Bildu aurkari politiko gisa tratatzen, benetako etsai gisa baizik. Txibien tinta zabaltzen dute, hasi diren jitoaren benetako asmoak ezkutatzeko. Ez dute inolako zuzentasunik erakusten, eta ez dira pentsatzen hasten eragiten duten kaltean. Jokaleku politikoa lokazteko bakarrik. Zer zentzu du jarrera arduragabe horrek?\nTestuinguru horretan, EH Bilduk aliantza-politika argi baten aldeko apustua egiten du gainerako herrietako indar independentista guztiekin. Era berean, frankismotik jasotako botere-orekei alternatibak bilatzen saiatzen diren alderdi eta erakundeekin elkarrizketa zintzo eta eraikitzailea izatearen aldeko apustua egiten dugu. Gainera, pentsatzen dugu Euskal Herrian adostasun nahiko zabalak daudela gai askotan, aurre egin behar diegun hamarkadetako erronka handiei erantzunak emateko akordioak lortzeko.\nTelesforo de Monzon gogoratuz, guretzat ez dago etsairik nazio gisa onartzen ez gaituena, autodeterminaziorako eskubidea ukatzen diguna eta desberdintasuna areagotzen ari den gizarteetan bizitzera kondenatzen gaituena baino. Ez dira erraz jartzen ari, baina ezin diogu uko egin negoziatzeari eta aliantzak egiteari, herri gisa dugun borondate politikoa gauzatzeari. Gure boto-emaileek emandako agindua aurrera ateratzeari ez diogu inola ere uko egingo, eta ez diogu utziko euskal herriare-kin ditugun konpromisoak betetzeari.


[Infografiak] FMI-k Saharaz azpiko Afrikarako hazkunde motela espero du 2020-en - JeuneAfrique.com - TELES RELAY\nHOME » ECONOMY FMIren inflazioak hazkunde motela espero du Sahara azpiko Afrikan 2020-en - JeuneAfrique.com\n[Infografiak] FMIk Saharaz azpiko Afrikarako hazkunde motela espero du 2020-en - JeuneAfrique.com\nNazioarteko Diru Funtsak (FMI) urrian 18-ek argitaratutako Saharaz gaindiko Afrikarako hazkunde aurreikuspenek protekzionismoaren gorakadaren eragina moteldu dela erakusten dute.\nNola liteke Saharaz azpiko Afrikak "nabigatu ziurgabetasun garaietan"? Hori da Nazioarteko FMIk urrian 18 Washingtonen argitaratutako hazkunde-aurreikuspenei buruzko txostenean. Zonaldeko dinamismo ekonomikoa ahultzen ari delako eta bere batez besteko hazkunde tasak ez luke 3,2% 2019 gainditu eta 3,6% 2020-en, oso urrun 5 urteetan lortutako 2010-tik oso urrun.\nHaustura oinarrizko produktuak ez dituzten herrialdeen artean (hidrokarburoak, mineralak) baieztatzen da eta% 6 tasa izango da eta produktu horien mende dagoena eta% 2,5 gainditu behar ez dutenen artean.\nOndorioz, 24 herrialdeek beren biztanleen per capita errenta munduko gainerakoena eta 21 herrialdea baino azkarrago haziko dira.\nMantsotu merkantzia esportatzaileen herrialdeetarako\n2019-entzat, Hego Sudanez gain, harrapaketa osoan (+% 7,9), garapenaren txapeldunak Rwanda (+% 7,8), Boli Kostan eta Ghanan (+% 7,5) eta Etiopian (+% 7,4).\nPaketearen behealdean Zimbabwe (-7,1%), Ekuatore Ginea (-4,6%), Angola (-0,3%), Namibia (-0,2%) eta Burundi (+% 0,4) daude. 2020-en espero den azelerazio txikia dela eta, Ekuatore Ginea (-5%) eta Lesoto (-0,2%) atzeraldi bat jasan beharko litzateke.\nInflazioa apur bat ahultzen da,% 8,5% 2018 eta 8,4% 2019% eta 8% 2020-en, frankismoko herrialdeak gainerako lurraldeetako tasak baino txikiagoak direlako (% 17,2% -rako). Angola% 1-en aurka Senegalera (adibidez).\nMunduko testuinguru kaltegarria\nHozte horren zergatiak ezagunak dira, eta FMIk "mehatxu gisa" zerrendatzen ditu protekzionismo handiagoa, kapitalen fluxuak berraztertzeko arriskuaren gorakada nabarmena, finantza-baldintza globalak estutzeagatik, espero baino motelagoa Txinan eta eurogunean ".\nEskualdeko gogoetek ere joko dute: "klima-kolpeak, segurtasun eza larriagotu egiten da; Ebola"Baina baita" aurrekontuak gainditu ere hauteskunde arrazoiengatik, erreforma falta funtsezko herrialdeetan ", defizitak eta" zorraren zama "ekar dezaketen jokabideak.\nAzken hau arrisku handia bihurtu da zazpi herrialdeentzat: Eritrea, Gambia, Mozambiken, RDC, Sao Tome eta Principe, Hego Sudan eta Zimbabwe. Beste bederatzi lagunek zailtasunak izango dituzte: Burundi, Cabo Verde, Kamerun, Afrika Erdiko Errepublika, Txad, Etiopia, Ghana, Sierra Leona eta Zambia.\nErreparatu gobernuaren atzerapenei\nAurrekontu-neurriak eta gaitasun fiskalak hobeto mobilizatzeko ohiko aholkuaz gain, funtsak ahalbidetuko dituen erreformak espero ditu Kontinenteko Merkataritza Askeko Arloaren arrakasta (Zleca) eta gobernantza hobeak eskualdeko batez besteko hazkundea% 1 hobetu dezakeela.\nBaldintza hauen baitan, Saharaz azpiko lan merkatura urtero iristen diren 20 milioi lagunek lanpostu formal bat eta normalean ordainduko dute.\nNazioarteko FMIk gobernuen arreta erakarri du bereziki, ordainketen atzerapenek eragindako kalte ekonomikoan, bankuek eta etxeko, publiko edo pribatuek zailtasunak jartzen dituztenak eta atzerriko inbertitzaileak baztertzen dituztenak.\nHoriei dei egiten die ordainketa estrategia bat martxan jartzeko beren ordainketa zorrotzen stockaren ezagutza hobeagoa izan dezaten, ekonomiaren hondatzea ekiditeko, izan ere, zenbait ikerketen arabera, atzerapen gehigarrien% 1 zenbatekoa errenta per capitaren gehikuntza jasotzen du. 0,3 ehuneko puntu. Irabazi galera jasanezina, batez ere herrialde txiroenetan.\nAbidjan aireportua: Zergatik Txina Trenbideak azkenean irabazi zuen Bouyguesen aurkako guduan - JeuneAfrique.com\nDatozen urteetan, sektore publikoko langileen kostuak aurrekontu buruhausteak izaten jarraituko du Kamerun\nFoot Mondial - "VAR kaka ederra da", sinatu du Platinik! - 01 ZUBIA\nIndia: Jendearen bihotzak Ganberako putzura presarik gabe irabazi daitezke: PM | Indiako berriak\nPERTSONAK ETA LIZENTZIA7,643


Hego Euskal Herriko lau hiriburuetako jai nagusiei buruzko oharra • ZUZEU\nHego Euskal Herriko lau hiriburuetako jai nagusiei buruzko oharra –\nOsasun krisiak Euskal Herria eta mundua gogor kolpatu du. Datuen atzean mila istorio latz daude eta gure elkartasuna azaldu nahi diegu egoera honetan, moduren batean edo bestean, sufritzen ari direnei: ingurukoak galdu, lana galdu, edota lan baldintza kaxkarrak jasan behar izan dituztenei. Egoera gogor honetan balore batzuk indartuta atera dira: elkar zaintza, herritarron saretzea eta osasuna eta bizitzak defendatzeko grina.\nBaina herritarrok balore horien garrantziaz jabetzen joan garen bitartean, beste batzuek erabakiak euren buruei begira hartzen aritu dira, eta erabakiak inondik inora ere konpartitu gabe hartu dituzte. Zerrenda amaigabea litzateke, eta azken egun eta asteetan jai herrikoien inguruan hartzen ari diren erabakiak ere horren baitan kokatzen ditugu. Hau esatean, argi utzi nahi dugu ez garela erabakia bere horretan zalantzan jartzera sartuko, baizik eta erabakia hartu den formak. Azken batean, erabaki hauek modu ez konpartituan eta aldebakarrez hartu dira. Horrela izanda, erabakiak balioa galtzen du guretzat.\nBaztertuak izan gara, ez dute gurekin kontatu. Erabakiaren berri prentsara bota baino minutu gutxi batzuk lehenago edo zuzenean prentsaren bidez jaso dugu, udalekin etengabeko harremanetan egon garen arren eta hitz egiteko prestutasuna hasieratik erakutsi dugun arren. Beste behin ere jai herrikoiak bigarren planoan utzi gaituzte, herritarron parte hartzea alde batera utziz.\nGarai gogor hauetan herritarrok inoiz baino gehiago behar dugu jaiek ematen diguten alaitasuna, kolorea, kolektibotasuna. Eta hori modu parte hartzailean, euskaratik, feminismotik eta jasangarritasunean egiten jarraitu nahi dugu, denon parte hartzea oinarri hartuta. Horregatik, animatzen ditugu Euskal Herriko jai batzorde guztiak jai herrikoien alde antola daitezen. Beti ere osasun eta segurtasun neurri guztiekin, modu berritzailean eskaintza eginez. Orain arte oztopo guztiei aurre egin badiegu, oraingoan ez gara gutxiago izango.\nIruñean San Fermin berezi baina alai batzuk biziko ditugu!\nBalkoi berri edo leiho on, Zeledonek jaiak herriari zor!\nGuk Donostia abordatuko dugu!\nBilbon ez gara besoak uztarturik geratuko eta Marijaiaren irria zabalduko dugu!\nEta zuek, jarraitu Euskal Herri osoa alaitasunez eta poztasunez eraikitzen, herritik eta herriarentzat, GORA JAI HERRIKOIAK!\nKoronabirusa eta ingurugiroaren arteko erlazioa


Ekimena 2. Euskal Unibertsitate Sistema bultzatzeko arau-eremua garatu, nazioarteko bikaintasuna lortzeko eta haren inpaktu soziala bultzatzeko - Gobernu Programa. Legealdia: 2016 – 2020\nKonpromisoa 104. Euskal unibertsitate-sistema garatzen jarraitu, emaitzetara bideratutako kudeaketaz eta inguru global berrira egokitzeko gaitasunaz, euskal gizartearen etorkizuneko erronkei erantzuteko\nEkimena 2. Euskal Unibertsitate Sistema bultzatzeko arau-eremua garatu, nazioarteko bikaintasuna lortzeko eta haren inpaktu soziala bultzatzeko\n2020-2021ko ikasturterako 15 unibertsitate-titulaziori aipamen nazioartekotze ziurtagiria ezagutu die Unibasq agentziak 2019ko azaroan.\n2020/01/13 Unibertsitate eta Ikerketako sailburuordea\n2020-2021ko ikasturterako 9 unibertsitate-titulaziori aipamen duala ezagutu die Unibasq agentziak 2019ko azaroan, beraz dagoeneko Euskal Unibertsitate Sisteman aipamen duala lortu duten 33 titulazio daude.\nGradu eta masterreko unibertsitate-titulu ofizialak nazioarteko bihurtzearen ezagutza lortzeko protokoloa egin du azaroan Unibasq agentziak.\n2019-2020ko ikasturterako 2 unibertsitate-titulaziori aipamen duala ezagutu die Unibasq agentziak 2018ko irailean.\nUnibasq agentziak 2018ko maiatzean aipamen duala 22 unibertsitate-titulaziori (15 gradu eta 7 master) 2018-2019ko ikasturterako ezagutu izana. Ezagutza duala egiteko estatu mailan egiten den lehen deialdia da.\nOnartu egin da doktorego-tituluen egiaztatzea berritzeko protokoloa; «industria-tesiak» defendatzea adierazle nagusi duen transferentziaren aipamen berezia jasotzen du.\nOnartu egin da Gradu eta Masterreko unibertsitate-tituluetarako prestakuntza duala ezagutzea lortzeko protokoloa. Lehen deialdia 2018ko apirilaren amaieran ebatziko da.\nAnalisia egin eta txosten bat prestatu da, Granadako Kalitate Foroan aurkeztu zena. Novia Salcedo Fundazioarekin elkarlanean aritu gara unibertsitate-ikasketak bukatzen dituzten pertsonen enplegagarritasunari buruzko txostena egiteko; Unibasqen webgunean argitaratu da txosten hori.\nArgitaratu egin da Gradu, master eta doktorego tituluak lortzeko egin behar diren unibertsitate-ikasketa ofizialak ezartzeari eta kentzeari buruzko abenduaren 19ko 274/2017 Dekretua. 4. artikuluaren arabera, unibertsitate-titulu ofizialen eskaintza oinarrizko, tarteko mailako eta maila aurreratuko kategorietan banatuko da, honako hiru bektore hauen arabera: (1) metodo eta metodologia berritzaileetan oinarritutako prestakuntza; (2) nazioartekotzea eta (3) enpresa, instituzio eta beste erakunde batzuekiko harremanak.\n2017-11-27. Estatuan aitzindaria den Unibertsitateko Prestakuntza Duala ziurtatzeko sistemaren aurkezpena.\nUnibasq Unibertsitate Ebaluazioko Euskal Agentziak unibertsitate eta enpresaren arteko harremanaren eremuari lotutako unibertsitate-prestakuntzaren analisi bat egitea, 2022rako unibertsitate eta enpresaren arteko euskal estrategiaren 3. Jardueran jasotako unibertsitate eta enpresaren arteko aipamen ofizialen katalogoa egiteko oinarri gisa. Aurreikuspenen arabera, hiru motako aipamenak jarriko dira martxan: (1) aipamen duala graduan eta gradu-ondoan; (2) aipamen i-duala gradu eta gradu-ondoan prestakuntza duala atzerrian egiten den titulazio horietarako eta (3) industria-doktoretzaren aipamen-programa.


Ibon Uribe: “Ez da amesten genuen Metroa, baina honako hau egin, egingo da” | Geuria\nEz da berria Galdakao eta Metroaren arteko afera, baina lehen aldia da Jaurlaritzak, Aldundiak eta Udalak, hiru administrazioek batera, proiektu amankomun bat aurkezten dutena.\nLaster lau urte beteko dira Ibon Uribek alkate kargua bigarrenez hartu zuela / Geuria\n“Orain nahi duguna da aurrez egin beharreko azterlanak arin egitea, obren hasiera 2021ean izan daitezen, finkatu den bezala; oraindik konpondu gabe dagoen gai honek atzera bueltarik izan ez dezan”. Ibon Uriberen hitzak dira, Galdakaoko alkatearenak. Zortzi urte egingo ditu herria zuzentzen eta kargua utzi aurretik bere herriarentzako Metroa ehuneko ehunean bermatu nahi du.\nEz da berria Galdakao eta Metroaren arteko afera, baina lehen aldia da Jaurlaritzak eta Aldundiak, bi administrazioak batera, proiektu komun bat aurkezten dutena. “Galdakao, Bilborekin eta Arratiarekin lotzeko tren-konexio honek argitzen dizkigu, lehenik, baliabide honen bitartez izango dugun mugikortasun mota, ziurgabetasunezko urte batzuen ondoren eta, kasu batzuetan, kontraesaneko berriak entzun direla. Orain badakigu, zehaztasunez eta epeekin, Galdakaoko udalerriari eskaintzen zaion konponbidea”, dio Ibon Uribe alkateak.\nBaina hauteskundeetatik lau hilabetera heldu da proiektua eta horrek kritikak areagotu ditu. Batetik, EH Bilduk EAJri eskatu dio “oraingoan ez dezatela hitza jan aurrekoetan egin bezala eta proiektua egin dezatela. Baina Bengoetxe, Aperribai eta Sarratuko geltokiak barne“. Bestetik, Metroko 5. linearen aldeko plataformak elkarretaratzea deitu du urtarrilaren 24rako. Hain zuzen ere, Metroa Galdakaora heltzeko “3 urte luze” borrokan daudela adierazi dute: “2016an Galdakaora heltzekoa zen Metroa, 2015eko maiatzean onartu baitzuen Eusko Jaurlaritzak Metroaren 5. Linearen azterlana“.\nHala ere, Galdakaoko gobernu taldea bera ez dator proiektuarekin bat goitik behera, izan ere, “proposamenari dagokionez, esan behar dut proiektu hau ez dela amesten genuena, baina bai, posiblea dena“, adierazi du Uribek: “Konexio azkarra izango dugu eta maiztasun handikoa ospitalearekin zein Bilborekin. Fasetan izateak, gainera, bermatzen digu konexioa auzoetara hedatzeko konpromisoa ere badagoela“.\nSailkatuta: Ibon Uribe, Metro\nEmakumeen ordezkaritza politikoa hobetzeko jarduerak proposatu ditu Ibon Uribek Bruselan


Herri Ondarea :: Bentadesera eskolara\nBederatzi urtegaz hasi zan Mungiara eskolara. Jeneralean, oinez joaten ziran, baina egun txarra egiten ebanean, dirua emoten eutseen arrastian etxera trenean etorteko. Goizean joan eta iluntzean etorten ziran. Bentadesera joan zan eskolara. Orduan, han alderdi baten monjak egoten ziran eta bestean fraileak. Gero, fraileak joan egin ziran eta maisuak euki ebezan. Hasieran edozein egon zan maisu, herrian gitxi egon ziran jakinak eta. Lekukoak praktikantea euki eban maisu.\nBarriemoilea: Juan Angel Garai


Beruna, osasunerako arriskua | Consumer\nBeruna, osasunerako arriskua\nOMEk berunak izan dezakeen arriskuaz ohartarazten du, batez ere haurrengan, haien garapenean nabarmen eragin baitezake.\nPinturan berun gehiegi zegoela ikusi zen jostailuen merkatutik erretiratu egin dela eta, berriz ere alertak piztu dira, intoxikazio-kasuetan. Berunagatiko intoxikazioa arazo kezkagarria izan zen jada, baina aplikaturiko arauei esker, metalaren eraginpean egoteak behera egin du 1970az geroztik. Orain, ikerketa baten arabera, haurtzaroko adimen-atzerapenen% 13 mineral horren kutsaduragatik izan daitezke, eta hamar haurretik lauk odol-maila handia dute.\nGutxieneko mailak, toxikoak\nAzterlan ugarik erakusten dute berunak osasunean duen eragin kaltegarria, bereziki haurrengan. OMEk babestu eta Environmental Research-en argitaratu duen azterlan baten arabera, haurtzaroko adimen-atzerapenaren kasuen %13 berun bidezko kutsadurari egotz dakioke, eta hamar haurretik lauk odolean mineral horren maila handia dute. Adingabeak sentikorragoak dira metalaren eraginekiko, haien nerbio-sistema ahulagoa delako. Gainera, intoxikazioak errazten dituzten eta helduek baino beruna xurgatzeko ahalmen handiagoa duten portaerak dituzte, hala nola objektuak ahora eramatea.\nBerunezko gutxieneko kopuruak haurrengan kalte intelektuala eta atzerapena eragin dezake pubertaroaren hasieran.Haurdunaldian, berunak plazenta zeharkatu eta fetura iristen da. Jaioberriaren ornoetako, bihotzeko, giltzurrunetako eta gorputz-adarretako malformazioak deskribatu dira. Adierazpen klinikoak odoleko berun-mailekin korrelazioan daude. Entzefalopatia plubikoak ezaugarri hauek ditu: berun-maila handia, dezilitro bakoitzeko 80 mikrogramotik gorakoa (µg/dl), narriadura kognitiboa 50 µg/dl, neuropatia (giltzurruneko gaixotasuna) 40 µg/dl duena, eta neuropatia periferikoa, 20 µg/dl duena. 10 µg/dl bezalako balio txikiekin ere ager daiteke anemia, eta 10 µg/dl baino kopuru txikiagoekin, umeetan adimen-narriadura eta nesketan, atzerapena pubertaroaren hasieran.\nHelduetan, muga 30 µg/dl da; haurretan, berriz, sentikortasun handiagoa dutenez, onartzen diren berun-maila maximoak txikiagoak dira. Horregatik, 10 µg/dl baino maila altuagotzat jotzen dira. Berun bidezko intoxikazioaren diagnostikoa zaila izaten da, sintomak askotan ez baitira espezifikoak izaten. Odoleko beruna eta zink-protoporfirina zehaztea da neurri erabiliena. Tratamendu honetan, esposizio-iturritik urrundu, ohiturak aldatu eta kaltzio, burdina eta C bitamina egokiak ematen dira, batez ere haurretan. Berun-mailaren arabera, metal astunak kentzeko aplikatzen den terapia kelatzaileak zain barnetik serum fisiologiko bat eman behar du, zenbait substantzia dituena, hala nola EDTA eta konplexu polibitaminikoak, polimineralak eta antioxidatzaileak, arteriak garbitzeko.\nJoan hurrengo orrira: Etxean eta lanean hartu beharreko neurriak »\nerakusketa niños-eu niveles-eu plomo-eu ura


san bizente ikastola oion oyon: Gure gorputza polita benetan\nargitaratua emmaren txokoa noiz: 8:30 a. m.\netiketak: gorputza, sanbizente ikastola\nOso ondo iruditzen zait, txikitatik gure gorputza ezagutu behar dugu eta. Baina gero, guzti horretaz gogoratu, bale! Maite Rementeria\nOso oso polita iruditu zait dena: musika, egindako lanak eta zuen jarrera.\nEta animo irakaslea oso gauza politak egin eta lortzen dituzulako.


Euskaraldiko 3.edizioaren dinamizatzailea Zarautzen - Berriak - UrolaKosta\nEuskaraldiko 3.edizioaren dinamizatzailea Zarautzen\nLan jardun erdiko lanpostua estali nahi da, Zarautzen Euskaraldia ekimena dinamizatzeko. Otsailaren 28a izango da izena emateko azken eguna\nZarautzen Euskaraldia ekimena dinamizatzeko, martxotik hasita 10 hilabetetarako lan kontratua eskaintzen da. Lan jardun erdiko lanpostua da eta otsailaren 28a izango da izena emateko azken eguna. Zarauzko Euskaraldia ekimenaren baitako eragiletza lanak bere ardurapekoak izango dira eta honako zereginak izango ditu, besteak beste:\nEuskaraldiko Batzordea ahaldundu eta indartzeko ekimenak garatzea eta dinamizatzea.\nLan-deialdirako izen-ematea Lansarean webgunearen bidez egingo da:


Sven Nys maixua | Lokatza Ziklismo Eskola\n← Hodei Orobengoa\nJon Aranzabal →\nSven Nys maixua\nPublicado el 19 octubre, 2011 por Lokatza Z.E.\nJoan den astebukaeran Txekiar Errepublikan jokatu zen Munduko Kopako lehen proba, Plzen-en hain zuzen ere. Bertan Sven Nys flandiarra izan zen garailea eta horrekin, Munduko Kopako probetan lortzen zuen 44. garaipena izan da. Belgiarrak 36 urte dituen arren, historiako ziklo kroseko txirrinduririk onena zergatik den erakutsi du. Dagoeneko urruti daude 30 garaipen inguru lortzen zituen denboraldiak eta gazteak, gogor agertu zaizkio. Hala ere, Sven Nys-ek, onenen artean dagoela erakutsi du.\nBelgiarrak hainbat urtetan jarraian irabazi du Munduko Kopako sailkapen nagusia, Superprestigeko sailkapen nagusia, GVA trofeoko sailkapen nagusia, Belgikako txapelketa. Zerbait egotzi al bazio, Munduko txapeldun behin bakarrik izan dela. Agian hori da, izan duen gabezia bakarra, dena den, palmaresari begiratuta, dudarik ez da, ziklo kroseko Merckx bera dela eta aurten ere, lehen postuetan, askotan ikusiko dugula, Zdenek Stybar edo Niels Albert gazteak, gogor daudela erakutsi arren.\nBigarren eta hirugarren postuan, Kevin Pawels eta Zdenek Stybar izan ziren hurrenez hurren. Ondoren, Francis Mourey Francaise des Jeux taldeko frantziarra eta Klas Vantournout belgijarra sailkatu ziren. Egoitz Murgoiti abadiñoarrak ere bertan parte hartu zuen, baina hasieran aurrean zihoala, eroriko bat egon zen eta Murgoitio lurrera joan zirenen artean zegon eta lasterketa ustera behartu zuen.\nOndorengo saioa Txekiar Errepublikan jokatuko da, Taborren hain zuzen ere. Sven Nys-ekin batera, faboritoa, Quick Step-eko Zdenek Stybar izango da. Lasterketa domekan jokatuko da eta internetez ikusi ahal izango da hemen sakatuta.. Bitartean, iaz Taborren jokatutako Munduko txapelketako azken itzuliko irudiekin jozatu.\nHurrengo asteburuan ere, Medina de Pomarren, nazioarteko mailako ziklo kross proba jokatuko da eta estatuko txirrindulari onenekin batera, Belgikako hainbat txirrindulari espero dira. Lasterketa urriaren 22an jokatuko da eta ordutegiak ondorengoak izango dira:\n13.00tan Master40/Master50/Master60/Emakume elite/Emakume Junior/\n15.00tan Kadete mutilak/Kadete neskak\n16.00tan Jubenil mutilak\n17.00tan Elite mutilak


Konfinamenduetan ikasitakoa - Gipuzkoako Hitza\n2020, martxoak 20 gipuzkoa, Iritzia 247\nKonfinatuta gaude etxean. Batzuondako ez da aurten bizi izan dugun lehenengoa. Oraingoa, ostera, orokorragoa da, eta askoz ere zorrotzagoa. Aurrekoan, gure osasunagatik egin genuen, eta hau gure osasunagatik ez ezik, osasun kolektiboagatik ere bada. Otsailean, furano eta dioxinek etxeratu gintuzten Eitzaga ingurukook; martxoan, aldiz, koranabirusak erretiratu gaitu. Lehenengoan, ezin genituen leihoak zabaldu, eta bigarren honetan, terraza edota balkoirik ez dugunok besteon inbidiatan gaude, halakoak izateak askatasun pixka bat ematen duelako.\nKatastrofe bi bizi (izan) ditugu 2020aren hasieran. Fuerte hasi dela urtea, Iñigo lez, esan genezake. Hondamendi biek konpondu barik jarraitzen dute. Zaldibarkoak hor segitzen du, nahiz eta komunikabideetatik desagertu. Joaquin eta Alberto zaborpean daude, eta pentsatu nahi dut bila dabiltzala oraindik. Zarama pilatuta A-8aren bazterrean, eta kamioikadak ateratzen, zabortegia husteko, jakin barik nora daramaten bertatik irteten dena.\nBirusarena konpontzeko ez dakit zenbat beharko den. Egia da halako egoeran ezin garela luzaroan egon; hau da, honek (etxetik irten barik, lana eta lanpostua kolokan…) ezin du hileak iraun.\nEgunen batean normaltasunera itzuli arren, kontu asko kanbiatu beharko ditugu. Begitantzen zait tragedia biek hausnarrarazi beharko liguketela gure munduaz eta bizimoduaz. Eta sakonki eragin gugan, ezin dugulako jarraitu orain arte moduan. Ezinezkoa da dirua eta negozioa pertsonen gainetik jartzea. Ezin liteke gure modeloa etenbako hazkundean oinarritzea. Hazkundea ekonomian kontu positiboa da; zenbat eta gehiago hazi herrialdea, orduan eta hobea. Hobea norendako? Haztea mugarik gabe, gigantismoa litzateke. Noraino handitu liteke produkzioa? Zertarako? Zeren eta noren lepotik?\nPertsonen gainetik dago beti produkzioa, hori hala da. Egitea da garrantzitsuena gure ereduan. Egin, dirua irabazteko. Berdin dio nor zapaldu behar den, noren osasuna jarri jokoan. Gauzak fabrikatu, kontsumi ditzagun. Arin, bizkor. Komuneko paper barik gera ez gaitezen. Bete dezagun erosketako orgatxoa mukururaino, badaezpada. Bost kilo arroz, zazpi oilasko, lau pakete makarroi, eta hogeita hamar jogurt!\nErdia, gero, iraungitze data pasatuta zaborretara botatzeko. Ai, eneka jardungo dugu gastatutako diruaz damututa. Psikosiak jota egon diren supermerkatuetan ibiliz gero, denok kutsatu gara kontsumismo konpultsibo horrekin, koronabirusarekin kutsatu ez bagara, behintzat.\nBaina zein gizarte mota nahi dugu? Zertan aldatu beharko genuke? Nik, adibidez, asko eskertuko nuke jendartea hain konpetitiboa ez izatea. Ez dadila izan nork gehien eduki, nork azkarren egin. Dena berdintsuago, bizitza ez delako Egunean Behin, nor lehenengo geratu rankingean.\nEra berean, bizitza jarriko nuke erdigunean, zaintza denaren muina izan dadin. Laguntzak iragarri dituzte enpresendako, baina zaintzarako zer? Zaintza barik ez dago bizirik, konturatu ote gara? Zaintza jaiotzetik hil arteko ekintza da, aurrera egin, eta ondo elikatuta eta jantzita ibiltzen laguntzen diguna, kariñoa eta oinarrizko euskarria dena. Zergatik dira garrantzitsuagoak, esaterako, futbolariak zahar-etxeetako zaintzaileak baino?\nPertsonak aurretik beti, makalenak batez ere. Hau ez da onkeria, zentzuna besterik ez. Ea ikasi eta lortzen dugun!


Osasun sailburuak 60 urtetik gorakoei dei egin die errefortzuko txertorako hitzordua eskatzeko - Eusko Jaurlaritza - Euskadi.eus\nGotzone Sagardui Osasuneko sailburuari elkarrizketa egin diote gaur goizean Radio Euskadiko "Boulevard" saioan. Bertan, 60 urtetik gorako pertsonei dei egin die errefortzu-txertorako hitzordua eskatzeko. “Espero dugu erantzuna lehen aldian bezain ona izatea", adierazi du.\nOsakidetzak gaur hasiko du 60 urtetik gorakoei txertoa jartzeko zitazioa. Hirugarren dosi horretarako, sei hilabete igaro beharko dira azken txertotik, Pfizer edo Moderna jaso zuten pertsonen kasuan; eta AstraZeneca jaso zutenen kasuan, azken dositik hiru hilabetera eman ahal izango da. Sagarduik lehenbailehen txertoa hartzera animatu du kolektibo hori.\nPediatriako txertoari dagokionez, Osasun sailburuak azpimarratu du txertoa funtsezko tresna dela, eta horregatik “uste dugu funtsezkoa dela 12 urtez beherakoentzat ere, nahiz eta gaixotasunaren afekzioaren larritasuna txikiagoa izan talde honetan”. Gotzone Sagarduik aitortu du oraindik ez dakitela noiz iritsiko den txerto hori, eta zenbat dosi jasoko diren, baina ziurtatu du Euskadira iristen diren unean inokulatu egingo direla, “gure baliabide eta ahalegin guztiak jarriko ditugu ahalik eta denbora laburrenean egiteko, betiere segurtasuna bermatuz”. Osasuneko sailburuak 12 urtetik beherakoen gurasoei beren seme-alabak txerto horrekin babesteko gonbita egin die.\nEgoera epidemiologikoari dagokionez, Osasun sailburuak ziurtatu du pandemiaren bilakaera "kezkagarria" dela, adierazle guztiek okerrera egin baitute. Osasun-larrialdiaren deklarazioari buruz galdetuta, esan du adierazle guztiak hartu behar direla kontuan, ez soilik ZIUren okupazioarena. Sagarduik adierazi duenez, gaurko buletinean 600 kasu positibo inguru izango dira, eta ospitaleetan 200 pertsona baino gehiago daude covid-19arekin, horietatik 40 inguru zainketa intentsiboetako unitateetan. “Nahikoa seinale dira gure esku dagoen guztia jartzeko eta birus honi aurre egiten saiatzeko, orain”, azpimarratu du.\nHego Afrikan atzemandako eta mutazio ugari dituen Omicron koronabirusaren aldaera berriari buruz galdetuta, Euskadin sekuentziazioak egiten jarraitzen dutela esan du, eta, OMEk kezka-aldaera gisa izendatu zuenetik, osasun-arduradunak "erne" daudela. Bien bitartean, gogorarazi du horri eta gainerako mutazioei aurre egiteko neurriak berdinak direla: maskara, eskuen higienea, espazio itxien aireztapena eta pilaketak saihestea.


Lampedusako gurutzea Zumarragara ekarriko dute astelehenean - Goierriko Hitza : Goierriko Hitza\nEtorkinen aldeko gurutzea Zumarragan egongo da datorren astelehenena. Gurutze hau Lampedusan hondoratutako etorkinen txalupen egurrekin egin zuten. Aita Santuak gurutze hau mundu osoan zehar eramateko eskatu zuen, elkartasuna eta bakea zabaltzeko.\nGurutzea 08:00etan helduko da Zumarragara. Ordu horretan meza egongo da mertzedariatarren elizan. 10:00etan errosarioa errezatuko dute El Salvador elizan, 11:30ean elkartasun ekitaldia egongo da La Salle-Legazpi ikastetxean, 13:30etik 17:00etara gurutzea parrokian ikusgai egongo da, 17:00etan katekesia egongo da parrokian eta 18:00etan etorkinen gurutze-bidea egingo dute toki berean.


Atez ateko zabor bilketa | Itsasondoko Udala\nBirziklatze emaitza onak ditu Itsasondok. Sasieta Mankomunitateak emandako datuen arabera, 2019an, %69 eraman zen birziklatzera, eta 2020an, %68,8. Portzentaia horri organikoa gehituz gero, %81ekoa da Itsasondon birziklatzen den hondakinen kopurua.\n2013. urtean egin zuen Itsasondoko Udalak zaborrak atez ate biltzeko hautua. Sasietak herrian ziren edukiontziak kendu zituen, beira, arropa, pilak eta erabilitako olioa jasotzeko edukiontziak izan ezik. Eta edukiontziak kenduta, kuboetan atera behar izaten dute herritarrek zaborra.\nKuboak etxe atarian uzten dira, eta bertatik jasotzen dituzte Sasietako langileek. Zaborrak ateratzeko ordutegia: 20:00etatik 06:00etara. Kuboek etxebizitza bakoitzeko kodigo eta zenbaki partikular bat izango dute, eta hala, hainbat datu ezagutu daitezke: maiztasuna, bilketa ordua, altxaldi kopurua eta beste hainbat xehetasun.\nBilketa sistema honen bidez, egun bakoitzean, zabor mota bat biltzen da, gehien sortzen denari egun gehiago eskainiz:\nAsteartetan, papera eta kartoia.\nAsteazkenetan, ontzi arinak.\nIgandetan, ontzi arinak eta errefusa.\nGarrantzitsua da egutegi hori errespetatzea, gainerakoan, Sasietako langileek ez baitituzte etxe atarietan uzten diren kuboak husten.\nInori trasteak ateratzeko eguna pasa bazaio, edozein egunetan eraman ditzake Ordiziako garbigunera. Ordutegia: astelehenetik ostiralera, 09:00etatik 13:00etara eta 15:30etik 18:00etara; larunbatetan, 09:00etatik 13:00etara.\nSasietako langileek ez dute gai organikorik biltzen. Organikoa herriko puntu ezberdinetan dauden konpostatze guneetara eraman behar dute herritarrek. Nahi beste egunetan zein nahi den orduan atera daiteke materia organikoa.\n2018. urtean, organikoa biltzeko sistema aldatzeko apustua egin zuen udalak: auzokonpostak jarri zituen martxan. Geroztik, materia organikoa biltzeari utzi zion Sasietak, eta udal langileak arduratzen dira herritarren artean egindako konposta nahastu eta egoera txukunean mantentzeaz.\nKonpostagailuetan janari hondarrak eta soberakinak bota behar dira soilik. Poltsa konpostagarriak ere ez dira bota behar, Itsasondon biltzen den organikoa ez baita inora eramaten, eta, txikituko ez duen makinarik ez izatean, nekez desegiten da.\nBOLUMEN HANDIKO TRASTEAK\nBolumen handiko trasteak hilabete bakoitzeko bigarren astelehen iluntzean atera behar dira. Sasietako langileek astearte goizetan biltzen dituzte trasteak, bilketa zerbitzuarekin adostutako puntuetatik.\nEranskinetan dago bolumen handiko trasteen artean zer sartzen den, eta bilketako egutegia.\nLANDA EREMUKO BILKETA GUNEAK\nLanda eremuko bizilagunentzat eta erabiltzaile puntualentzat bilketa gune bat jarri da: herri sarreran dagoen kamioien aparkalekuan. Han, zabor guztiak birziklatzeko edukiontziak daude.\nErabiltzaileek identifikazio-txartel bat dute, bilketa gune horretara sartzeko.\nGainontzeko bizilagunek, berriz, larrialdi kasuetan erabili ahal izango dute, udalean txartela eskatuta.\nHondakinak ondo bereizi ahal izateko, eranskinetan dago zaborra gaika birziklatzeko gida: Gaika sailkatzeko gida.\nGipuzkoako Foru Aldundiak ere badu sakelakoetarako aplikazio bat: Inguruapp. Hondakinen birziklaketan egon daitezkeen zalantzak argitzen laguntzen du.\nHauexe da hondakinen gaikako banaketa:\nJanari hondarrak: janari gordinarenak zein prestatu ondorengoarenak. Haragi eta arrain hezurrak, fruta eta barazki azalak, arrautza eta fruitu lehorren azalak, ogi hondarrak, kafe eta infusio hondakinak eta paper eta eskuzapi zikinak.\nEgunkariak, aldizkariak, paperak, sobreak edo antzekoak, kartoizko kaxak eta ontziak.\nPlastikozko, metalezko edo brik motako ontzi arinak\nBirziklatu ahal den guztia sailkatu ondoren geratzen den gainerakoa: zigarro eta puru puntak eta hautsontsiko hondarrak; konpresak, tanpoiak eta antzerakoak; preserbatiboak; erratzarekin bildutako zikinak; xurgagailuko poltsa beteak; txikleak eta bestelako litxarreriak; kafe kapsulak; paper zikinak; boligrafoak, errotulagailuak eta antzerakoak; tirak, bendak eta antzekoak; bizarra kentzekoak eta delipatzekoak; platerak, edalontziak eta bonbilak; animalien gorotzak eta beste.\nKaleetan edukiontzi komunitarioak daude, ondorengo gaiak biltzeko:\nErabilitako arropa eta oihalak.\nPilak eta sakelakoak.\nPixoihalak (haurrentzat zein adinekoentzat).\nGaika sailkatzeko gida euskaraz 5.3 MB\nBolumen handiko trasteak 801.74 KB\nBilketa datuak 2020 102.21 KB\nBolumen handiko trasteen bilketa egutegia 2022 68.76 KB


Txinako Chang'e-5 misioa berriro itzuli da ...\n1976az geroztik, Lurrera bueltatutako lehen ilargiko haitz laginak lehorreratu dira. Abenduaren 16an, Txinako Chang'e-5 espazio-ontziak 2 kilogramo inguru material itzuli zituen ilargiaren gainazalera azkar joan ondoren. E-5 ilargira iritsi zen abenduaren 1ean, eta berriro aireratu zen abenduaren 3an. Espazioak ...\nHeweiyongtai EUROSATORY-ra agertzen ari da 2018ko ekainaren 11tik 15era, bi urtez behin Eurosatory-k marka ireki zuen Paris Nord Villepinte erakustazokan. Heweiyongtaiko nazioarteko merkataritza taldea erakusketan parte hartzen ari da eta gure ordezkari batzuk erakusten ...\n2018ko maiatzaren 8tik 10era (3 egun guztira), Jordaniako erregearen laguntza osoz, 12an SOFEX (operazio indarren erakusketa eta konferentzia bereziak) Jordan ospatu zen Amman erakusketa zentroan. Beijing Heweiyongtai Sci & Tech Co., Ltd s gisa ...\nHeweiyongtai Attent 16. Defentsa Zerbitzuak Asia ...\nApirilaren 15etik 19ra Defentsa Zerbitzuen Asia Asia erakusketa eta konferentzia 2018 inauguratu zen Kuala Lumpurren, Malasian. Beijing Heweiyongtai Sci & Tech CO., Ltd, segurtasun ekipamendu berezien fabrikatzaile profesional gisa, erakusketan parte hartzen ari da ...\nadministratzaileak eginda 13-12-13an\nBeijing Heweiyongtai Sci & Tech Co., Ltd adi 13an Nazioarteko Defentsa eta Konferentzia IDEX 2017, ABU DHAB-ARABAKO EMIRATU ARABATUAK, gure kabina 12-A41 da. X izpien ikuskapen sistema eramangarria, EOD Jammer, lehergailuen detektagailu eramangarria eta beste zenbait aurreratu ditugu. poli ...\nBeijing Heweiyongtai Sci & Tech Co., Ltd.-rekin ...\nadmin-ek by 18-11-16an\nBeijing Heweiyongtai Sci & Tech Co., Ltd. atentzioaren 9. Nazioarteko Defentsa eta Mintegiaren IDEIAK 2016 Pakistan. X izpien ikuskapen sistema eramangarria, EOD Jammer, lehergailuen detektagailu eramangarria eta beste polizia ekipamendu aurreratu batzuk erakutsi ditugu. Bisitari asko erakarri dituzte gure gailu aurreratuek, ex ...\nAutoak ikuskatzeko ispilua, Ibilgailuen Ikuskapen Sistema Mugikorra, X izpien segurtasuneko baheketa sistema eramangarria, X izpiak eskaneatzeko makina eramangarria, X izpien ekipaje eramangarria, Bideo Ikuskapen Kamera,


Erresuma Batuak harremanak eten ditu behin betiko EBrekin\nIa mende erdiz Europako kide izan ostean, Londresek eta Bruselak bide berriari ekin diote, elkarrengandik bananduta, "brexit"ari buruzko bozketa egin eta lau urte t'erdira.\nKomunen Ganberak Erresuma Batuaren eta EBren arteko akordioa onartu du\nEBko buruzagiek sinatu dute Erresuma Batuarekiko harreman komertzialaren ituna\nHonakoak dira Europar Batasunaren eta Erresuma Batuaren arteko akordioaren gakoak\n'Brexit'aren ondorioz 2021ean aldatzen diren gauzak\nKamioiek eta autoek arazorik gabe zeharkatu dute kanala ferry eta trenetan\nEuskadiko 500 bat enpresak esportazen dute Erresuma Batura\nErresuma Batuak Europar Batasunarekin zituen loturak behin betiko hautsi ditu\nErresuma Batuak behin betiko hautsi ditu Europar Batasunarekin zituen harremanak, ia mende erdiz Europako kide izan ostean. Horrela, aro berri bati ekin dio, eta, horretan, berak soilik onartutako legeen eta adostutako akordioen menpe egongo da.\nLondresko 23:00etan eta Bruselasko 00:00etan ordulariak Erresuma Batuaren dibortzioaren une historikoa zehaztu du, britainiarrek brexitaren alde bozkatu zutenetik -2016ko ekainaren 23an- lau urte baino gehiago igaro ostean.\nNolanahi ere, Erresuma Batua 27ko taldetik kanpo geratu zen aurreko urtarrilaren 31an, baina, ostiral honetan, 2021a hastearekin batera, merkataritza-gunea eta aduana-batasuna ere atzean utzi ditu, indarrean zegoen trantsizio-epea agortuta.\nHemendik aurrera, Erresuma Batuak -Gobernuak behin eta berriz esan bezala- bere uren erabateko kontrola eta EBtik kanpoko herrialdeekin merkataritza-akordioak lortzeko askatasuna lortu du. Horrez gain, berak onartutako legeen eta adostutako akordioen menpe egongo da.\n2016ko bozketan, % 51,9k brexitaren alde bozkatu zuen eta % 48,1ek aurka, eta % 72,2ko parte hartzea izan zen, Erresuma Batuko hauteskunde orokorretan baino askoz altuagoa.\n2016ko ekainaren 23tik, Erresuma Batuak eta EBk negoziazio-prozesu luze eta konplexua hasi zuten, etorkizuneko harremana zehazteko helburuarekin.\nProzesu hori Gabon egunean bukatu zen, merkataritza askea jasotzen duen akordio zabal batekin. Gainera, adostutakoa Erresuma Batuan onartu da, Parlamentu britainiarraren bi ganberek oniritzia eman ondoren, abenduaren 30ean, ezohiko saio batean.\nLarrialdiko bidea hartuta onartu zuten lege egitasmoak legedia britainiarrera eraman ditu bi aldeen arteko harremana nolakoa izango den jasotzen dituzten konpromisoak, EBrekin adostuta.\nBruselan sinatutako Gabon eguneko itunaren arabera, Erresuma Batuak EBko 27 kideekin "jardun eta koopera" dezake, "adiskidetasunez eta borondate onean".


Hizkuntza-eskubideen egoera zaila izanagatik ere, herritarrek ez dute amore eman\nHizkuntza Eskubideen Egoera Euskal Herrian 2013 txostena aurkeztu du Hizkuntz Eskubideen Behatokiak Baionan. Garbiñe Petriati zuzendariak bere alboan izan du Zugarramurdiko Eukene Xurio bere esperientzia kontatzen. Izan ere, Behatokiaren lana, herritarren bizipenetan oinarritzen da, hauek Euskararen Telefonoaren bitartez egiten dituzten, kexek, zoriontzeek... osatzen dute aipatu txostena. Herritarrek erakutsitako irmotasunari esker, 2013an hainbat administraziok neurriak hartu dituztela nabarmendu du Petriatik. www.behatokia.org webgune berritua ere aurkeztu dute agerraldian.\n“Herritarren inplikazioari eta irmotasunari esker hartzen dira neurriak”\n2014, maiatzak 7\nHizkuntza Eskubideen Egoera Euskal Herrian 2013 txostena aurkeztu du Hizkuntz Eskubideen Behatokiak Gasteizen. Garbiñe Petriati zuzendariak bere alboan izan du Murgiako Mertxe Iturrate bere esperientzia kontatzen. Izan ere, herritarrek egiten duten lanari esker administrazioek urratsak ematea lor daitekeela agerian geratu dela esan du Petriatik eta Murgian gertatutakoa da horren lekuko. Behatokiaren lana, herritarren bizipenetan oinarritzen da, hauek Euskararen Telefonoaren bitartez egiten dituzten, kexek, zoriontzeek... osatzen dute aipatu txostena. www.behatokia.org webgune berritua ere aurkeztu dute agerraldian.\n« Aurrekoak 1 2 3 ... 30 31 32 33 34 Hurrengoak »


i-partNER: Erabaki zuen Koldok ontziaren gidari bezala Irizar, S. koopen parte hartzea\nErabaki zuen Koldok ontziaren gidari bezala Irizar, S. koopen parte hartzea\nOrrialde hauek hartzen dituzten bi hamarkaden abiapuntua, 1991ko udazkenaren atarian kokatu behar da. Irail hura izan zen momentua, denbora, baina hemen irakurri ahal den guztiaren jatorria ez da egutegian aurreikusitako hitzordu bat bakarrik.\n«Une hartan Irizar egokitu zen nire bidean, nik ez nuen aukeratu. Niri Irizar eskaini zidaten, eta hona etorri nintzen. Baina Irizar beharrean, beste leku batean egotea tokatu izan balitzait, berdina egingo nukeen. Helburua ez da ikertzea, adimenaren, bihotzaren eta erraien etengabeko konbinazio bat da baizik.» *\nKoldo Saratxagaren adimenak, bihotzak eta erraiek «etengabeko konbinazio» bat garatzen dute, milioika gizakien artean bakarra dena:\n«Pertsona bakoitza bere izatearen une jakin batean dagoen mundu konplexu bat da gurea. Helburua ez da konparazioak egitea. Norbera, nire ustez, duen barneko indarraren arabera bizi da eta jokatzen du. Ez dut uste inor bestea baino gehiago denik, gure artean ezberdinak baizik.» *\n«Barneko indarra» da, historian, egutegian neurtzen diren bizipenak eta errealitateak eraikitzeko motorra. Ala, alderantziz gertatzen da?\n«Aukera handiekin topo egiten dut, ez ditut bilatzen.» *\nUne eta leku egokian al zegoen Koldo Saratxaga? Gaur, atzera begiratzean, horrela izan zela iruditu dezake, baina garai hartan, gaur bezala, inork ez zuen etorkizuna ezagutzen. Garai hartako orainak, Irizar S. Koop. ez zela leku on bat adierazten zuen, eta uneak ere, egokiena ez izateko itxura guztia zuen. Bere kooperatiba kideentzat ere, bere etorkizunak, epe ertainekoak baino motzera begirakoak, «langabezia» hitza baitzekarren berarekin. Datuei begiratuta, Irizarren egoera ondokoa zen, lehenengo pertsonan bizi zutenek hala kontatuta:\n«286 pertsonen artean autokar bat egiten genuen egunean, gutxi gorabehera, eta1990 eta 1991 urteen artean garai hartako 1.000 milioi pezeta galdu genituen, horietatik 700 milioi 1991ko lehenengo bederatzi hilabeteetan, eta “erorketa libreak” ez zuen geldialdirik eta ez zegoen inolako finantza-injekzioetarako aukerarik.\n»Irizarrek 102 urteko antzinatasuna zuen garai hartan, eta 1991n, porrot egoeran zegoen azkeneko bi urteetan, 1.000 milioi galdu eta gero inolako estrategia norabiderik gabe, bere historian zehar eraikitako irudia guztiz galduta. Lidertza faltak enpresa egoera hartan kokatu zuen, produktu egoki batekin, baina Espainiako merkatuan %13ko parte hartze urri batekin, eta osotasunaren %15a suposatzen zuen hiru herrialdetara egiten zen esportazio salmentarekin, kasu guztietan marjina negatiboekin. Irizar, Goierri Garaiko enpresa gatazkatsuena zen, ezberdintasun politiko eta sozial nabarmenekin, eta kudeaketan indibidualismorako joera handi batekin.» *\nEra berean, Koldo Saratxagaren bizitza eta etorkizunerako aukerak guztiz kontrakoak zirela esan daiteke. 1991n, bere enpresa ibilbideak 21 urte bete zituenean, Koldo Urola Kooperatibako arduradun nagusia zen; larrialdi ekonomiko handi bat gainditzeko bere zuzendaritza hartu eta gero, bi urte eta erdiren buruan oparotasun bidean jarri zuen.\n«1988an, Urola 93. postuan zegoen MCCko kooperatiben sailkapenean, azkenekoen artean %10 suposatzen zutenen taldean, Enpresen Errentagarritasun Tasan %16,3 batekin, T.R.E.an %27,9 batekin, industria kooperatiben bataz-bestekoa urte hartan T.R.Ea %6,9a zen bitartean» *\nII Eranskinak Koldo Saratxagaren 1991ra arteko ibilbidea laburbiltzen du: «II. Eranskina. 1991n Irizarrera iritsi zenetik, Koldo Saratxagaren 21 urteko ibilbidearen atzera begirakoa».\nHorrela bada, 1991ko udazkenean, Koldok bere bizitzan 180 graduko bira emateko erabakia hartu zuen, eta hogeita lau ordutan hartuko zuen. Erabaki honek Koldoren eta Irizarren ibilbideak batuko ditu. Une haiek horrela azaldu zituen bere protagonistak ¿Sinfonia o Jazz? liburuko orrialdeetan:\n«Bi urte eta erdi neramatzan Urolan, oso gustura nengoen, kooperatiba onenen artean zegoen, Legazpira bizitzera joateko nahi nuen etxea aukeratu nezakeela esan zidaten, eta nik zehaztu nezala irabazi nahi nuenaren zenbatekoa. Oso ezohikoa zen hau kooperatiba batean. Eta egun batean, Arrasaten bilera baterako deitu ninduten.\n»Krisi sakonean zegoen kooperatiba bat eskaini zidaten, esan zidatena eta askok sinestu zutena baino krisi sakonagoa zuen, ez nuen ezagutzen, nire etxetik urruti samar zegoen (75 bat kilometro guztira) eta neukan soldata berdina mantendu zidaten. Hogeita lau orduren buruan onartu nuen proposamena. Irizarren iritsi nintzeneko soldata bera izan nuen bost urtetan jarraian, tokatzen zenean eguneratzen zidatena; zenbait lankidek baino gutxiago irabazten nuen; gaur egun, orokorrean, Irizarren edozein pertsonak irabazten duenaren antzeko soldata zen, azken batean. Beranduago, konturatu zirenean, nik nahi nituen baldintzak jartzeko esan zidaten, inongo mugarik gabe. Beti lortu izan ditut asebetetzea eta ordainsariak ni bila joan beharrik gabe. [...]\n»Apustu pertsonal garrantzitsua egin nuen. Nik uste lehenagotik egiten ari nintzela, jada. Baina apustu garrantzitsua izan zen, bai, etxetik ateratzen bainaiz egunero, Galdakaotik, Ormaiztegitik ordu eta pikora, eta egiaz, egin nuena egin eta gero, eta etxetik hurbilago nuen lan bat aukeratu nezakeela zirudienean, Irizarren parte hartzea proposatu zidaten, ezagutzen ez nuen enpresa zen eta hari buruz galdera gutxi egin nituen, baina banekien kooperatiba gatazkatsua zela eta arazo ekonomiko handiak zituela. Nahiz eta egoera hura zela jakin, bertan parte hartzea erabaki nuen.\n»Ez zidaten gehiago eskaini. Ez etxetik urrutiago zegoelako, ezta enpresa handiagoa zelako. Ezer gehiago ez, azken batean. Besterik gabe, arazo berri bat zela konturatu nintzen, egoera berri bat zen eta erronka onartu nuen. Erronka berriek beti erakartzen nauten modu berean erakarri ninduen, eta hura horietako bat zen.\n»Ikuspuntu horretatik begiratuta, arrisku pertsonal garrantzitsua hartu nuen, aurretik kudeatzaile ugari igaro baitzen Irizarretik, hau martxan jartzea lortu gabe.\n»Niretzako ere, beste momenturen batean aipatu dudanez, gizartearentzako zerbait egiteko aukera bat izan zen. [...]\n»Ez dago besteak baino egokiagoa den enpresarik. Edozeinetan egin dezaket edo saiatu naiteke. »Une hartan Irizar egokitu zen nire bidean, nik ez nuen aukeratu. Niri Irizar eskaini zidaten eta hona etorri nintzen. Baina Irizar beharrean, beste leku batean egotea tokatu izan balitzait, berdina egingo nukeen. Helburua ez da ikertzea, adimenaren, bihotzaren eta erraien etengabeko konbinazio bat baizik.» *\nHorrela erabaki zuen Koldok ontziaren gidari bezala Irizar, S. koopen parte hartzea. Bere «adimenak, bihotzak eta erraiek» erronka eta arriskua onartzera daramate. Aurretik, 21 urteko ibilbidean garatu eta erakutsitako lidertza zuen bizkar gainean eta ohiko moduetatik ezberdintzen zuten enpresagintzan aritzeko sinesgarritasuna. Horrela ikusiko zuten, dirudienez Mondragon taldeko, munduko kooperatibarik handieneko zuzendariek Koldori proposamen hau luzatu ziotenean, proposamen pobrea, baldintza ekonomikoei dagokionean. MCCk, munduko kooperatiba talde handienak, izen handiko zuzendari asko ditu. Horietako batzuk Irizarren gidaritza eramaten saiatu ziren, baina porrotak bere bidetik jarraitzen zuen.\nHandik aurrera gertatu zena, orrialde hauetarako inspirazio iturri da, bere kabuz hitz egiten du. Koldo Saratxagaren sentimenduak, pentsamenduak eta errealitateak dira.\nKoldo Saratxagaren sentimenduak, pentsamenduak eta errealitateak, I Eranskina. 1991n hasten diren bi hamarkada.\nen 10/05/2016 06:02:00 p. m.


munduko paisaiak « Atariaren bloga\nKategoriak: Orokorra — Etiketak: gizakia, munduko paisaiak, paradisua — CEA — 13 martxoa 2015 13:54\nPaisaia naturalez ari garenean, burura datozkigu Hawaiiko hondartza tropikalak, Kroaziako ur gardeneko kobazuloak, Yucataneko cenoteak Mexikon, Iguazuko ur-jauziak Argentinan, Antartidako glaziarrak edo Coloradoko Arroila Handia. Ikuskizun zoragarriak dira horiek guztiak, bisitatzeko moduko paradisuak. Baina urrun daude.\nZergatik ez erreparatu gehiago gure inguruari, eta horretaz benetan gozatu? Biodibertsitatea bertan dugu, esku-eskura, eta egunero. Prismatiko batzuk nahikoa dira gauzak hurbiltzeko. Zergatik ez erabaki zentzumenak erabiltzea?\nHelmuga bat dugunean, abiapuntutik hasi behar dugu. Egin ezazu bat biodibertsitatea ezagutzeko abenturarekin.\nMunduko paisaiak. Senegal\nKategoriak: Orokorra — Etiketak: munduko paisaiak, Senegal @eu — CEA — 22 iraila 2010 09:35\nAfrikako kontinentearen mendebaldeko muturrean, Kabo Berdeko irlen alturan, Sahelen dagoen herrialdea da Senegal eta paisaia izugarriak ditu: Iparraldeko lurralde lehor eta hautseztatuak, amaierarik gabeko basamortuak diruditenak; hegoaldeko paisaia berde eta hezeak, baobab-ak hazten diren sabanak; eta herrialdea ekialdetik mendebaldera zeharkatzen duten ibai izugarri luzeak.\nUztailaren 16an, Pape Ibrahima Diagne Fall-ek eta Gazteizen diren Senegaleko zenbait lagunek Senegaleko naturaren eta paisaien berri emango ziguten Atarian. Era berean, horien ohiturak, gastronomia eta folklorea azaldu zituzten.\nHainbat txokotatik datozen eta egun Vitoria-Gasteizen bizi diren pertsonen esperientziaren eta ezagutzen bitartez, Gasteizko publikoari planetako biodibertsitate aberatsa ezagutzera ematea xede duen ekimena da Munduko paisaiak.\nAlbuma Flickr -en


Manex Pagola: ´En Francia la democracia es muy pequeña, y ahí está, como testimonio, el caso de Filipe Bidart´ | EA - Eusko Alkartasuna\nInicio » Actualidad » Manex Pagola: ´En Francia la democracia es muy pequeña, y ahí está, como testimonio, el caso de Filipe Bidart´\nManex Pagola: ´En Francia la democracia es muy pequeña, y ahí está, como testimonio, el caso de Filipe Bidart´\nPublicado por Prentsa Bulegoa en nov 3, 2006 en Actualidad\nEntrevista en el semanario ARGIA Landibarre (Nafarroa Beherea), 1941. Aturri bazterreko Urketa (Lapurdi) herrian bizi da. Enbatako kide izana eta EHASeko sortzailetarikoa. Baionako Euskal Museoko zuzendari orde ohia. Kantu eta poesia egilea iraganean. Erretretan dago egun. Alabaina, gaur egun ere politikari lotua segitzen du: Eusko Alkartasuneko (EA) eleduna da. Carlos Garaikoetxea lehendakari ohiaren miresle: «Egiturak helburuak erdiesteko dira, ez gu haien azpiko egoteko, zioen Garaikoetxeak». Hots, EA alderdia bitartekoa dela, ez xede, berresan digu berak.\n«Carlos Garaikoetxea dimentsio handiko politikaria izan da, Euskal Herriak bere balioa gehiago baliatu izan balu, naski, ez ginateke egungo atakan» diosku Manex Pagolak. Gure solaskidea Euskal Herrian gaindi dabil goizdanik politikaren karietarat: «Nahiago nuke denbora gehiago irakurtzeko eman, ikasteko zernahi dago eta. Gazteak ez dira politikari lotzen alta. Gure alderdian bi gaztek ardura hartu zuten, baina berehala utzi ere bilkura anitz egin behar direlako. Politika pasioz bizi behar da, molde irekian beti ere».\nZertan da EA Iparraldean?\nEz dut Hegoaldeko eta Iparraldeko EA bereizten, ez dut diferentziarik egiten Iparraldearen eta Hegoaldearen artean. Iparralde eta Hegoalde bitasuna nire mintzotik kentzen saiatzen naiz. «Zazpiak bat» izena ontzat hartzen dut, baina Iparraldea baino Lapurdi, Zuberoa, Baxenabarre izendatzea nahiago dut. Demografia aldetik egoera zailean gaude, baina gure historia zaindu nahi badugu, ez dugu lurralde hau Iparralde hitz soilez izendatu behar. Zeren Iparraldea gara? Gu Euskal Herria gara.\nHemengo abertzaletasuna zertan da berriz?\nAbertzaletasunak gora egin du baina bitarteko eskas dugu. Frantses Estatua abilki ari da. Lapurdi, Baxenabarre eta Zuberoa suspertu nahi ditugu, baina Estatuak ez digu egiturak sustatzen uzten, abertzaletasuna ito nahi du. Beste bi belaunalditan abertzaletasunak segida izanen ote duen zalantzak ditut. Adibidez, elebitasuna ez da inon ageri. Baiona, Angelu edo Miarritzeko udal agerkarietan diru asko xahutzen dute baina hitzik ez dago euskaraz, eta Herriko Etxe horietan hautetsi abertzaleak daude.\nEA hizpide berriz ere: nola hartu duzu EA, EAJrengandik bereiz aurkeztea EAEko datozen hauteskundeetan?\nBadago arriskua, ez guretzat bakarrik, eragile politiko guztientzat. Alabaina erabakia eztabaida luzearen ondoren etorri da, denok parte hartu dugu. EAren izaera demokratikoa ageri da berriz ere. Are gehiago, orain batzuek kongresu berezia egin nahi dute, estatutuek aukera hori baimentzen dute. Eta ongi da, baina kontuan har dezatela alderdiaren gehiengoa zein den, erabakia ez bada errespetatzen ez dut ikusten gauza onik lortuko denik.\nNafarroa Bai aukera dago bestalde.\nEAk aniztasuna zaintzen du. Kasu honetan ikuspegi bikoitza ari gara lantzen. Euskal Herriko eskualde guztietan nazio ikuspegia lantzen ari gara, eta halaber, euskal sozialdemokratak garenez sozial arloa lantzen ari gara gogotik. Sozialdemokrazian aitzinatu nahi badugu, instituzioak, sindikatuak eta eragile politiko guztiak kontuan hartu behar ditugu, baita gizartearen hainbat esperientzia ere, eta demokraziaren bidez jokatuz beti. Baina bide hau ez da egina oraino, ezkertiarrok egin behar dugu. Batasuna eta Aralar ere ikuspegi horretara ari dira hurbiltzen, oraindik ez ditugu asmoak berdin adierazten, alderdi bakoitzak bere jatorria eta militantzia baititu. Baina, funtsean, eta Nafarroara jinez, Miguel Sanzen politika hertsia eta atzerakoia kendu nahi badugu, batasuna da bidea.\nBake prozesua hizpide: alderdien mahaia -bakarra- dela eta, EA Batasunetik hurbil da, antza.\nHemengo EAk Euskal Herria nazioa dela pentsatzen dugu, ez da onartua baina egunen batean izanen da. Josu Jon Imaz hona etorri zelarik mahai bakarra osatzeko arazoak ikusi zituen, guk ez. Euskal Herriak ez du lekurik Europan herri gisa, gure nazio izaera ez da ezagutua, eta arazo hori gainditzeko mahai bakarra behar dela diogu, nazioaren auzia eta ezagutza trenkatzeko mahai bakarra behar da lehenbizi.\nBatzuek, hasteko, mahaia Bateraren inguruan abiatu edo osatu nahi dute.\nBatera-tik abiatu nahi dutela? Ni ez naiz kontra. Baina Euskal Herriko alderdi politiko guztiek parte hartu beharko lukete aldi berean, baita alde honetako alderdi guztiek -PSk, UMPek eta Berdeek- ere. Zein da arazoa? Demokrazia bada, horretarako mekanismoak badaude. Mahaia nazio ezagutzaren abiapuntua litzateke. Hartu-emanak landu behar dira. UMP eta PS ez dira erraz jinen, akort. EAJk arazoak ikusi ditu, baina biltzea eskatu al zaie modu formalez?\nIparraldearen egituratze sozio-ekonomikoaren bidean, aurten Euskal Herria 2010 egitasmoa 2020 izendatu dute berriz. Nola ikusten duzu afera?\nZenbait gauzetan aurreratu da, Euskal Herria egituratzeko girotze gisako bat izan da, baina funtsean Estatua denbora irabazten ari da eta abertzaleok galtzen. Euskaldunok geure instituzioa behar dugu eta ez digute onartu nahi. Kataluniak, adibidez, bere departamendua du, guk berriz departamendua -instituzioa- Biarnorekin partekatu behar dugu, bortxaketa historiko baten ondorio politikoa da.\nBaterak 21.000 sinadura bildu ditu jadanik erreferenduma eskatzeko. Nolako balorazioa egiten duzu?\nBagenekien lan zaila zela, kanpaina udaldian burutu dugu eta kopuru ederra da hala ere. Sinatzaile askok sinadurak nora joanen ziren galdetzen zuten, beldur izugarria izan da. Frantses makinaria -prefeta buruan buru- erabili dute kanpaina oztopatzeko, auzapezei gutunak igorri dizkiete «kontuz!» erranez. Jean-Jacques Lasserre Departamenduko presidenteak ez sinatzea gomendatu du zeharka. Alta, 22.000 biltzeko zorian gaude eta segituko dugu. Orain legez behartuak gara gelditzera, hauteskunde presidentzialak laster helduko baitira.\nSegitzeko prest beraz.\nNihaurek 50 sinadura gehiago bil nezake. Urketan -bazter gaskoia izanik ere- Baterak bidalitako gutunari 100 pertsonek erantzun zioten espontaneoki eta 150 bildu genituen orotara. Barthélémy Bidegarai auzapezak Herriko Etxea ireki zuen sinadurak biltzeko. Armadan -erretretan da egun- izandako herriko semea da, eskuindar frantsesa, euskaltzalea da hala ere.\nFilipe Bidart auziaz epaia eman da berriz, eta presondegian segitzen du.\nFrantziako Estatuak Euskal Herrian daraman politika neo-kolonialistaren ezaugarria da auzia. Frantziak ezin du onartu Baigorriko seme biziki ezaguna, irakaslea -kartzelan ikasketak areago osatu dituena- aske uztea. Legearen arabera duela bi urte libre behar zuen. Herriko jendeak, auzapez askok edota Elizak berak bere askapena aldarrikatzen du, baina zigor onartezina ezarri diote. Politikari frantsesek beren burua herrialde demokratiko bateko demokratak bezala agertzen dute egunero, harritzekoa da egunean zenbat aldiz errepikatzen duten Frantzia herrialde demokratikoa dela, zerbaitek huts egiten du ordea. Hots, Frantzian demokrazia bada, oso ttipia da, Filipe Bidart auzia lekuko.\nVI. Errepublikaren atarian ote gaude?\nV. Errepublikak ez duela aitzina egiterik diote alderdi gehienen buruzagiek. Errepublika molde hau bukatzen ari dela, gizartea aldatu dela. Alta, ez dute Errepublika aldatuko Estatu frantsesa oso aberatsa eta arras kontserbadorea delako. Agintariek boterea galtzeko beldur izugarria dute, ez dute mugitu nahi. XIX. mendeko espiritu kolonialista bizirik dago, Parisen kokatua, zentralismoa nagusi delarik. Adibidez, aste honetan administrazioaren kudeaketan irregulartasunak eta iruzurrak agertu dira berriz ere. 10.000 pertsonek diru laguntza jaso zuten langabeziako agiri faltsuen bidez. Demokrazia honek hori «baimentzen» badu, botereei sistema hau atxikitzea komeni zaielako da.\nPresidentziarako bozak badatoz: nola ikusten dituzu PSko Dominique Strauss-Kahn, Ségolène Royal eta Laurent Fabiusen hautagaiak?\nEAk ezkerreko hautagaiaren aldeko boza galdatuko du. Gu Strauss-Kahn-en aldekoak gara, bera da sozialdemokraziatik eta ezker ideietatik hurbilena. Ségolène Royalen kasua berezia da -PSko idazkari nagusia François Hollanderen emaztea da-, izen ederra du. Louis XVI.a erregeari -eta erreginari- lepoa moztu zioten eta -Estatuak landu duen kultura bidez- umezurtz daude Frantzian. Espainia, Ingalaterra eta Danimarkan monarkiak daude, eta Royal izenak badu bere garrantzia (irriak). Fabius ere ez da gure gustukoa.\nEskuinean Sarkozy nagusituko al da?\nNicolas Sarkozyk (UMP) iduriz puntu asko irabazi dio Jean-Marie Le Peni (FN), eskuin muturreko politika eginez zenbaitetan, eta lege berezien bidez. Baina kasu, inkestek diotenez, Le Penek oraino boz asko bil dezake.\n«Nafarroa Bai bezalako koalizioa behar dugu, Batasuna barne»\n«Erregio, departamendu, kantonamendu eta herriko bozetara alderdi abertzaleak elkarrekin aurkezteko ikuspegiak aski hurbil dira. Estatua gero eta gogorrago jokatzen ari da, eta, hemen ere, Nafarroa Bai bezalako koalizioa osatu behar dugu. Batasunak barne izan beharko luke alabaina. Astakeria litzateke Batasunak koalizioan egoteko gehiegi eskatzea, baita gainerako alderdiek ere. Batasuna mugaz gaindiko alderdia bilakatu izanak poztu ninduen. EAJ eta EA ere Euskal Herria osoko alderdiak dira, eta ABk ere bide bera egin beharko luke. AB bakarrik ari da hemen, trikimailu asko erabiliz. Abertzaleok Euskal Herriaren nazioaren ezagutzan bat egiten dugu, sozial arloan aldeak eta ñabardurak ditugu: gu sozialdemokratak gara, EAJ demokrata-kristaua… AB osoki errespetatzen dut, bere historia du, kultura politiko aberatsa baina sozial aldetik ez dakigu argi eta garbi nola definitzen den, gurea definituagoa da. Hala ere, bozetarako aise konpontzen ahal gara, azken bilkuran ABk Euskal Herria Bai izenburuko koalizioa aipatu zuen, Ipar aipatu gabe halarik ere. Polita da, ongi litzateke izen hori eta abertzale guztion arteko koalizioa aurrera ateratzea».\nFuente: Manex Pagola


Lagun Aro eta Bilbao Basketen biserak eta elastikoak eskuratu nahi al dituzu? — Gaztezulo\nLagun Aro eta Bilbao Basketen biserak eta elastikoak eskuratu nahi al dituzu?\nLagun Aro eta Bilbao Basketen biserak eta elastikoak eskuratu nahi al dituzu? https://www.gaztezulo.eus/lehiaketak/lagun-aro-eta-bilbao-basketen-biserak-eta-elastikoak-eskuratu-nahi-al-dituzu https://www.gaztezulo.eus/lehiaketak/lagun-aro-eta-bilbao-basketen-biserak-eta-elastikoak-eskuratu-nahi-al-dituzu/@@download/image/20109169552bbb-spartak1.JPG\nNor da zure hautagaia GAZTEZULO Sarirako? Bidali zure proposamena gaztezulo@gaztezulo.com helbidera eta Lagun Aro Gipuzkoa Basketen elastikoa eta bisera eta Bizkaia Bilbao Basketen bisera eta bufanda etxeratu ahal izango dituzu.\nOraindik ez duzula bozkatu? Garaiz zabiltza, baina bizkor ibili. Iraila osoa duzu zure hautagaia aukeratu eta e-amil edo facebook bidez jakitera emateko. Datorren ostegunera bitarte eginez gero, Lagun Aro Gipuzkoa Basket elastikoa eta biseta eta Bizkaia Bilbao Basketen bisera eta bufandaren zozketa-zakuan sartuko ditugu zure izen-abizenak. Aste honetan, Uxue Agirrek Biarritz Olympique errugbi taldeak emandako baloia etxeratu du.


eizie, Egilea hemen ZUZEU\nEIZIE 'Enblemak' liburuaren aurkezpen-ekitaldia, Juan Mari Lekuonaren omenez\nEkinaldia abenduaren 3an izango da, Oiartzungo Udaletxeko Pleno Aretoan, arratsaldeko 19:00etan. ...\nItzultzailearen eguna 2010 – "Literatura Unibertsalak, 20 urte"\nGotzon Egia EIZIEkidea gidari dela, hiru lagun gonbidatu ditugu gaia aztertzera: Iratxe Retolaza literatur kritikaria, Xabier Olarra itzultzaile eta editorea Lurdes Otaegi unibertsitateko irakaslea. ...\n"Literatura Unibertsala":http://www.eizie.org/Argitalpenak/Literatura_Unibertsala/OrainArte itzulpen bildumaren inguruko mahai ingurua antolatu du EIZIEk, **2010eko irailaren 30ean** Itzulpengintzaren...\nIdazlea itzultzaileen lantegian 2010\nDatorren astean, Itxaro Bordaren poema hautatuak frantsesera, katalanera, galegora eta gazteleniara egindako itzulpenak lantzen eta eztabaidatzen jardungo dute horretarako gonbidatu ditugun itzultzai...\nItxaro Bordaren poema hautatuak itzulgai – Jendaurreko ekitaldia\nDaoud Hari, interprete baten bizipenak (hitzaldia)\nDaoud Harik bere larruan bizi izan du Sudango Darfur eskualdean bizi den gatazka. Bere lurrak utzi behar izan zituen yanyauid erasotzaileengandik iheska, Txaden babestu zen arte. Han hasi zen inte...\nIrailak 24: “Idazlea itzultzaileen lantegian” jendaurreko ekitaldia.\nNoiz: 2009ko irailaren 24an, 19:00etan Non: Gasteizko Ignacio Aldecoa Kultura Etxean Jendeaurreko ekitaldia txartelaLantegikide guztiak mahai-inguru batera bilduko dira esperientziaren berri em...


Ile-apaindegian – BARRETARTIA\nBarrelariak / Irakurtzeko\nPasa den astean ile-apaindegira joan nintzen. Beharra nuen, zegoeneko flekilloa sudur puntaraino ailegatzen zitzaidan; eta, gainera, ile zuriak gero eta ugariago jaiotzen zaizkit, zoritxarrez. Benetako premia neukan, beraz. Baina beti ibiltzen naiz berdin: astirik hartu ezinda, eta gero txanda hartzea ahaztuta.\nHorrela esanda, badirudi ez dudala atsegin pelukeriara joatea. Ez, horratik, guztiz kontrakoa! Ezin dudalako, bestela astero joango nintzateke. Ezin da, baina. Alde batetik, astia behar delako horretarako; eta bestetik, dirua; izan ere, ez da kontu merkea ilearena.\nHorregatik ez dut ulertzen ile-apaindegira joatea gustatzen ez zaion jendea, sinestezina iruditzen zait, nire ustez plazer hutsa baita. Niretako astia, mundu paralelo batean egoteko, pentsatu barik, laztanak eta masajeak jasotzen. Sentsazioen leku atsegingarrian.\nHorrela sentitu nintzen aurrekoan. Bertara iritsi eta besaulki erosoan eserarazi ninduten. Horrekin batera betaurrekoan kendu. Egia esatera, behin antiojoak kenduta, miopeok erraz dugu mundu paralelora bidaiatzea, gure baitan murgiltzea. Mundu erreala lausotzen zaigu eta beste zerbait dela pentsa genezake.\nOrduan hasten da benetako plazera: metxak egin eta ilea zilar-paperez beteta badut ere, gustura nago (agian ez dudalako ganoraz ikusten), berotzeko gailu bat jarri didate, ez lehorgailua, ez. berogailu moduko batzuk, epeltasuna zabaltzen dutenak.\nEstetizista hurreratu eta ea atzazalak egitea nahi dudan galdetu dit. Nik, baietz. Gutxitan egin didate manikura, baina plazer txiki eta zoragarri horietako bat da. Imajina zenezakete? Ni besaulkian jesarrita eroso, estetizista, beherago eskuetan eta atzazaletan zirkulutan krema igurzten, azal hilak kentzen, … Itzela! Ingalaterrako erregina baino boteretsuagoa sentitzen naiz, denak nire atseginaren bila dabiltzalako!\nOndoren, ilea garbitzera. Uff! Ikaragarria, ura nire gustuko tenperaturan, xaboiaz masaje txiki bat… beti iritzi diot plazera norbaitek burua garbitzeari, eta birritan garbitu didatenez, zer gehiago eska nezake?\nGero, tintea. Pausu hau ez da bereziki gozagarria, baina banabil pentsatzen ile-lehorgailuan sartuko nautela (bai kaskodun horretan) eta aurretiaz nabil disfrutatzen izango dudan plazeraz. Izan ere, pentsatzen nabil horrelako bat erosi eta etxeko egongelan jartzea, estresatuta nagoenean, bertan sartu eta munduaz deskonektatzeko, laino burrunbatsu horretan murgildu eta materia bako planeta paralelo epel horretan flotatu izpiritu hutsezkoa banintz bezala,: brrrrrrrrrrr…………Ommmm!!!! Esperientzia mistikoa, berba baten esanda. Gainera, fribolitatearen maila gorenera iritsi naiz: Hola! aldizkariaren zenbaki bi ondoan! Zer gehiago eska nezake? Entzefalograma laurako azken ukitua! Julio Jose Iglesiasen ezkontzaren argazkiak ikusi eta konturatu Isabel Preyslerrek eta alaba nagusia Chabelyk eta dutela elkarren ondoan argazkirik ateratzen amak alaba dirudielako, edo familia horretan zimur hitza ez dela existitzen, edo Hola-koek zein gaizki erabiltzen duten photoshopa konprobatu… Zerua da! Deskonektatzea, mundu hutsal batean jaustea, lastaira bigun eta arol batean etzatea… Errealitatea, krisia, lana, familia, arazoak,… ile-lehorgailuaren bestaldean geratzen dira, pizten den bakoitzean!\nAzkenik, galaxia miragarri horretatik atera ninduten, jakina! Orduan, berriro ere etorri zen ile garbiketa! Berriro ere gozatua! Amaitzeko, ilea moztu, orraztu eta lehortu eskuko ile-lehorgailuaz. Hori arruntagoa da, baina beti izan dut gustuko.\nHori bai, beti etortzen da ordaintzeko unea. Garestia da, baina ez zitzaidan inporta izan, benetan: ederrago eta ordu ordu atsegingarri batzuk pasatuta, gustura ordaintzen da. Poltsiko arinagoekin irteten gara, baita gogoarekin ere! Merezi du!\nIle-apaintzaileek barre egiten didate. Normala! Nik beste gutxik gozatzen dutela ile-apaindegian, diote. Horregatik ezin dut ulertu Thyssen baronesa bezalako jendea existitzea: diruz josita egon eta bera orrazten da, inoiz ez da ile-apaindegira joaten. Jakina, igartzen zaio… Duen diruaz, bere lekuan, astean birritan joango nintzateke! Zein txarto dagoen banatuta mundua, ai!\nLeire Narbaiza Arzimendi\nSiguiente entradaAsteko txiolaria: @fred_berruet\n30 Nov 2012 Responder\nIle-apaindegira bisita horrelako sentipenak dakarzkit neuri ere. Nire kasuan, flekiloaren luzerak behartuta baino, kanak begi-bistan ditudalako joaten naiz eta hilero ezin, beraz etxean konpontzen naiz hala-hola. Baina joaten naizenean plazer hutsa izaten da. Gurean kafea ere eskaintzen digute eta bertatik irteterakoan beste bat sentitzen naiz. Benetan! Pelukeriei ere horrela esaten diot eta barre egiten du… Satisfazioz espero dut…


Desboteretze online tailer interaktiboa gizon konpartsakideentzako (Eusk.)\nTailer hau euskaraz egingo da, eta ekainaren 14an, gazteleraz egingo da.\nBilboko Konpartsen Erasoen Aurkako Batzordetik konpartsakide gizon guztiei parte hartzera animatu nahi zaituztegu.\nOnline formatura egokitutako ekintza interesgarria prestatu dugu, ez galdu aukera!\nParte-hartzea baieztatzeko, zure datuak (izen-abizenak, konpartsa eta telf zenbakia) batzordearen emailera bidali: erasorikezbk@gmail.com.\nIzena ematen baduzue, bizizaleakkonpartsa@gmail.com helbidea kopian ipini, Bizizaleak konpartsa ekologistako zenbat kide apuntatzen diren jakiteko.\nIzena emateko azken eguna: hilak 8, astelehena.\nTags: Bilboko Konpartsak Desempoderamiento Taller\nDesboteretze online tailer interaktiboa gizon konpartsakideentzako (Gazt.)\nTailer hau gazteleraz egingo da, eta ekainaren 13an, euskaraz egingo da\nHizkuntza: Gaztelaniaz eta euskaraz partaideek eskatzen badute\nLekua: San Juan kalea, 10 (Barakaldoko Ekoetxea)\nEgunak: irailaren 21tik 25ra\nOrdutegia: 16:00 – 20:30\nIzena emateko epearen amaiera: irailaren 17a\nToki mugatuak: 12 pertsona\nBizi dugun egoera dela eta, higiene- eta babes-neurriak ezarriko dira ikastaroko funtzionamendu egokia bermatzeko, segurtasunari dagokionez:\n– Pertsonen arteko 2 mentroko segurtasun-tartea mantentzea\n– Maskara nahitaez erabiltzea\n– Garbiketa eta desinfekzioa ezarritako protokoloen bidez\nIrakasleak: Javier Umaran Muñoz y Ekaitz Rodriguez Caballero\nJavier Umaran Muñoz Biziz Bizi elkarteko kidea da 1997atik aurrera. 2003tik elkarteak pertsona helduei bizikletan ibiltzen irakasteko eta trafikoan ibiltzeko egiten dituen ikastaroetan parte hartzen du. Elkartean egiten diren oinarrizko mekanikako tailerrak ere ematen ditu.\nUrban Biken eskuz bizikletaren erabilerari buruzko ikastaroak ere eman ditu Bilbon,\nBilboko Udala zein EVErentzat, baita Irunen ere, 2012an Atizza enpresarekin, lehen hezkuntzako 6. mailako (12 urte) haurrentzat. Bilboko bizikleta publikoetan (Bilbon Bizi) eta Urban Bike enpresan mekanikari, gidari eta bizikleta garraio lanetan ere aritu da hainbat urtez. Gainera, elkartearekin lankidetzan aritzen da hirian zehar egiten diren jarduera, hitzaldi eta ibilaldietan, baita estatuko hainbat hiritan bizikletak deitzen dituen batzarretan ere.\nBere zaletasunen artean alforjen zikloturimoa nabarmentzen da, Europan eta Europatik kanpo bidaiak eginez eta Conbicik prestatzen dituen zikloturisten topaketetan parte hartuz.\nEkaitz Rodriguez Caballero Biziz Bizi Hiriko Txirrindularien Elkarteko kidea da duela gutxi. Bilbon emandako bizikletan ibiltzen eta errepidean ibiltzen ikasteko ikastaroaren hainbat ediziotako prestakuntza-programetan parte hartu du irakasle gisa. Elkarteak antolatutako hainbat jarduera, martxa eta ekitalditan ere parte hartzen du, bizikleta hiriko garraiobide iraunkor gisa arduraz erabiltzea sustatzeko.\n15 urtez Erresuma Batuan bizitzen egon zen eta han Cranks Txirrindularitza Kooperatiban parte hartu zuen. Bertan, hiriko txirrindulariei laguntzeko eta prestatzeko hainbat jarduera eta tailer egiten zituen.\nMATRIKULA OSATZEKO BALDINTZA:\nBehin ikastaroan onartua izanda eta matrikula balidatzeko, beharrezkoa da 20,00€ko fidantza ordaintzea. Klaseen % 80ra bertaratuz gero, dirua itzuliko zaizu.\nOrdaintzeko kontu korrontea: Laboral Kutxa 3035-0097-81-0970033400\nTitularra: Ekologistak Martxan\n*Ordainketaren agiria eta izenemate orria helbide honetara bidali: barakaldo@ekologistakmartxan.org\nIzen-Abizenak / Nombre y apellidos\nMugikorra / Móvil\nLanpostua / Trabajo actual\nZer espero duzu lortzea, ikastaro honetan parte hartuta? / ¿Qué esperas del curso?\nNola izan duzu ikastaroaren berri? / ¿Cómo te has enterado del curso?\nEkologistak MartXaren eta KCD GGKEn informazioa jazo nahi duzu? / ¿Deseas recibir información de Ekologistak Martxan y KCD ONGD?\nDatu Pertsonalak Babesteari buruzko 15/1999 Lege Organikoa betetze aldera, partaideen datu pertsonalak honetarako soilik erabiliko direla jakinarazten da. Fitxategian jasotako zuri buruzko datuak eskuratu, deuseztatu, zuzendu eta haien aurka jotzeko eskubidea duzu. Hiru bide dituzu horretarako: eskabidea posta elektronikoz bidaltzea barakaldo@ekologistakmartxan.org edo info@kcd-ongd.org helbidera.\nCategories: Evento Tags: bicicletas bicis Curso Taller\nEga ibaiaren garbiketa eguna (Lizarra) @ Los LLanos (La hormiga)\nSep 25 @ 10:30 – 14:00\nEga ibaia garbitzeko jardunaldia antolatu da larunbat\nhonetan, herritar guztiei irekia\n10:30ean hasiko da, hainbat taldek deituta eta\nCategories: Lizarra / Estella Nafarroa Tags: Limpieza de ríos Ríos


Kirolgi Fundazioa - TheNiu\nHome/Branding & Komunikazio Estrategikoa/Kirolgi Fundazioa\nHonakoa zen egoera: Kirolgi aski marka ezaguna zen jendearentzat eta kirolarekin lotzen zen, horraino ondo. Hala ere, oso jende gutxik zekien zein zen bere egitekoa eta 2017an beste bide foru estrategiko bati ekin zion. Horrexegatik, nahitaezkoa zen marka eraldatzea, bai eta hiritarrei ondo azaltzea zer eskaintzen duen Kirolgi Fundazioak eta nolako lana egiten duen lurraldeko kirolariei laguntza globala eskainiz.\nBranding-a eta komunikazio estrategia\nMezu estrategikoaren garapena\nKirolgi Fundazioaren markaren eraldaketan hainbat kontzeptuk bat egiten zuten: kohesio soziala, berrikuntza motor gisa, elkarbizitza, balore baikorrak, kirola egiteko nahia, hiritarrak, aniztasuna, motibazioa, enpresa eta kirola, gogoa, ….\nMarkaren eraldaketaren mezu estrategiakoaren garapena mezuaren inguruan eratu genuen.\nIrudiari dagokionez marra eta puntu ez jarraiak erabiliz, Kirolgi Fundazioak ordezkatzen dituen eragile guztien aniztasuna berresten da, bai eta sortzen duen komunitatea eta guztiak norantza berean doazenaren isla. Marra sakonak berriz, esperientzia, eraginkortasuna, eta markak berez duen lidergoa azpimarratzen du.\nTalentua Pizten. Claim-ak esanahi asko batzen ditu, batetik aktibitate jarrai bat egitearena, une txarrenetan ere emozioa eta sentimendu baikorrak gailentzearena, alegia kirolari estuki lotuta dauden kontzeptuak lotzen ditu. Izan ere, aktibitate hori gauzatzea da Kirolgi Fundazioaren funtsetako bat: talentua aurkitu, indartu eta gainontzeko hiritarrei inspiratu, gazte eta etorkizuneko kirolarien erreferente bilakatuz.


IMKE (Informatikaren Menpekotasunak Kaltetutakoen Elkartea) — dantzan.eus\nHemen zaude: Hasiera › Komunitatea › Oier Araolaza › IMKE (Informatikaren Menpekotasunak Kaltetutakoen Elkartea)\nIMKE (Informatikaren Menpekotasunak Kaltetutakoen Elkartea)\nInformatikarekin duen harreman zailaren berri eman du Mikel Irizar-ek Sustatun Arrazoi guztia du eta erantzun hau utzi dut bertan:\nInformatikaren munduak erabiltzaileoi jartzen dizkigun traba eta konplikazioek ez dute parekorik. Erabateko menpekotasuna dugu harekin eta erabiltzaile soilak kolpeak bata bestearen atzean jasotzen ditu.\nBulegoetan beti informatikariak izaten ditugu inguruan eta eskerrak haiei atera dira aurrera lanak. Behin baino gehiagotan galdetu diot nere buruari etxean ordenagailua darabilen hainbeste lagun nola demonio konpontzen den. Orain ari naiz frogatzen. Gaizki, oso gaizki. Nire kasuan sokorrista etxean dut eta medikua anaia, baina menpekotasun horrek sutan jartzen nau.\nNik kotxea gidatzen ikasi nuenerako ordenagailuarekin dezente ohitua nengoen. 18 urtekin gidabaimena atera eta kotxea hartu nuen. "Zenbat zaldi dizkik hire kotxeak?", "zaldirik batere, bolantea eta lau errobeda", besterik ez nekien nik kotxeetaz. Repuestoko errobeda non zegon ere ez nekin lehen pintxazoa izan arte. Instrukzioak atera, txintxo txintxo jarraitu eta listo. 300.000 km inguru egingo nituen ordutik eta ez galdetu niri bujiak non dauden.\nOrdenagailuko teklatuarekin kotxearekin baino km gehiago egingo nituen, eta hamaika kontu ikasi ditut, baina ez dago konparatzerik. Kotxea nik gidatzen dut eta nahi dudan tokira narama. Ordenagailuarekin bestelakoa da harreman. Berak agintzen du, eta ahal dudana eta uzten didana egiten dut. Eta despistatu orduko barrabiletan ostikoa ematen dit. Azkena orain 3 hilabete. Disko gogorrak krak egin eta hamar bat urtetan pilatutako lanak Txan magoa bailitzan desagerrarazi zituenean.\nEa norbait animatzen den eta IMKE (Informatikaren Menpekotasunak Kaltetutakoen Elkartea) sortzen duen. Ni bazkidetzeko prest.\nElkartasunaren gozoa sentiarazi zidak hire erantzunak, Oier. Mila esker. Eta elkarte berria sortzeko beste masa kritikorik balego, sar ezak nire izena zerrendan. Elkarren kontsolamendurako besterik ez bada.


Ferrata Peña Rueba | Ruta Murillo de Gállego, Aragón (España)- GPS track\nferrata bidea (ferrata bidea Ibilbide onenakEspainia tik → Aragón → Murillo de Gállego )\nFerrata Peña Rueba\nNoiz igoa 2 de septiembre de 2013\nBisitak 1579, kokapena 79\nPeña Rueba, Murillo de Gallego herriaren ondoan dagoen mendia da, Riglosko eta Agüeroko malloen artean. Peña Ruebara igotzeko, bi ferrata bide daude; bat mendiaren mendebaldean, eta beste bat ekialdean. Ibilbiderik interesgarriena batetik igotzea eta bestetik jasitea da. Akaso, gomendagarriena track honetan agertzen den planteamentua da; mendebaldeko ferratatik igo, eta ekialdekotik jaitsi. Mendebaldekoa bertikalagoa da, eta aproximazio luzeagoa du. Ia-ia gailurreraino iristen da.\nGutxi gorabeherako ordutegia:\nParkina - Ferrataren hasiera: ordu eta hiru laurden (luzea da). Aproximazioa marka gorri-horiak ditu, baina gutxi ikusi genituen, eta daudenak ia ezabatuak.\nFerrataren hasiera - Gailurra: ordu bete inguru.\nGailurra - Parkina: pare bat ordu.\nZailtasuna: ertaina. Ferrata hauek ez dira erraz-errazak, baina ezta zailegiak ere. Dibertigarriak. Oso ongi ekipatuta.\nMateriala: arnesa, disipadorea, kaskoa, ura.\nIbilbide honi buruz, oso informazio ona dago helbide honetan:\nHemen bukatzen da beherakoan ferrata bidea. Hemendik autora itzultzeko, paretaren oinetik doan bidexka bat hartu behar da, igotzeko jarraitu dugun bidearekin bat egin arte.\nJaisteko ferrataren hasiera\nBeherako bidean, hemen hartu behar da bigarren ferrataren hasiera. Nahiko erraz aurkitzen da.\nHemen hasten da igoerako ferrata. Hasieran bertikal samarra da, gero mendiaren gandorrean barna doa, kablea tarteka duela. Ia-ia, gailurreraino dago ekipaturik.\nHerritik igotzen den pista, balsa pare baten ondora eramanen gaituzte. Han pista zabalxeagoa da, baina parkina ez da oso handia. Herritik igotzen den pista nahiko txarra da, baina auto normal batean ibil daiteke.\nPeña Rueba gailurra\nRiglos primeran ikusten da Peña Ruebatik. Buzoi txiki bat dago, harri pila baten azpian, eta barruan koaderno bat.\nKaixo, zure lagunak ibilbide interesgarri hau topatu du Ferrata Peña Rueba https://eu.wikiloc.com/ibilbide-ferrata-bidea/ferrata-pena-rueba-5167413 Ondo izan, Wikiloc | Rutas del Mundo